הוועדה לביטחון לאומי, כנסת 25, פרוטוקול מספר 53, 2023-07-09 00:00

צביקה פוגל: צוהריים טובים, אם לא נתחיל לא נסיים אתם יודעים אני מרגיש כמו אחרי מבצע אנטבה, כולם פה מסתובבים בתחושת גאווה ורצון טוב והכל וזה נכון, והמפגש הזה מאוד חשוב דווקא בגלל שאנחנו מפיקים לקחים אחרי ההצלחות, אחרי כישלונות כולנו אלופים, אבל אחרי ההצלחות מעט מאוד פעמים אנחנו נפגשים בכלל להפיק לקחים, ואני שמח שאנחנו עושים את זה הפעם להפיק לקחים אחרי ההצלחה אחרי אירוע שהסתיים כמו שציפינו שהסתיים, כשהמטרה העיקרית שלנו במפגש הזה היא להפיק לקחים שניתן יהיה ליישם אותם בפעם הבאה כדי שהיא תהיה עוד יותר טובה מהפעם הזו, ובשפה שלי, שבפעם הבאה לא יצטרכו את הוועדה לביטחון לאומי כדי להוביל את ההילולה

צביקה פוגל:       אז אנחנו נעשה פה סבב של דוברים, מי שירצה לדבר יותר מפעם אחת לא תהיה בעיה רק בואו נהיה תכליתיים, הדיון הזה יסתיים עד השעה 17:00, הקצנו לזה שעתיים זה מספיק זמן, כדי לעשות את האירוע אני מודה לשר ירושלים ומסורת ישראל מר מאיר פרוש על זה שהוא עזב את הכל והגיע לכאן להיות יחד איתנו, ולמי שלא ראיתי כבר הרבה זמן ואני יכול לומר אפילו שהתגעגעתי, לממונה מר יוסי דייטש, גם אליך התגעגעתי לא תאמין זה קרה

צביקה פוגל:       אז מילות פתיחה לשר ואחרי זה לך הממונה ונעשה סבב של לקחים, בבקשה כבוד השר

מאיר פרוש: ברשותך יושב ראש הוועדה, אני באמת מודה לך על הליווי הצמוד והמתמיד לאורך התקופה של ההכנות לקראת ההילולה וההתעניינות שלך והרגשנו את זה על כל צעד ושעל, אני לא בטוח שלא נרצה להיות יחד איתך גם בשנה הבאה, זה טוב לנו

מאיר פרוש:       מוריי ורבותיי איך אני רוצה לומר, טוב לראות אותכם שוב אחרי ההפסקה שקיבלנו, וקיבלנו את ההפסקה הזו כדי להירגע ולהפקת לקחים של כל אחד, תודה שהתכנסתם לכאן היום לדיון החשוב הזה, אני חושב שזה דבר תקדימי שמתכנס דיון בחודש תמוז נקרא לזה יולי, לעסוק בהילולת הרשב"י במירון, במקום להגיע לעניין הזה לפני חג הפסח כמו שהיינו גם לפני כמה חודשים, וטוב שאנחנו קובעים תקדים כזה גם בנושא הזה

מאיר פרוש:       אני רוצה לפתוח ולנצל את ההזדמנות לומר תודה גדולה בשמי ובשם המשרד שלי, והפרויקטור בשם כל המשתתפים להילולה ליושב ראש הוועדה חבר הכנסת צביקה פוגל, בעיני היית הרבה יותר מגורם מפקח באירוע הזה, גם כשהאחרים כבר התייאשו מלתקן, אתה פשוט הפשלת שרוולים, לא הנחת לאף גורם ממשלתי עד שכולם נענו ועשו את מה שצריך לעשות למען הצלחת ההילולה

מאיר פרוש:       זה למעשה הפעם הראשונה שאנחנו מתנסים בפורום בפומבי מאז ההילולה, אז אבקש להתייחס בהרחבה לכמה נושאים שחשוב שנשים לב אליהם בסיכום ההילולה השנה ולקראת ההיערכות להילולה בשנה הבאה, כמו שעשיתי בדיונים הקודמים אשאר כאן לכל הדיון, וגם אם תאפשר לי ללכת לשמוע את יריב לוין מתאמץ ועוד כמה שרים, תאמין לי זה ישיבת ממשלה מכוננת, אבל שאני אשאר פה לכל הדיון ואני אענה לכל שאלה שאני אדרש

מאיר פרוש:       בסיכום כללי של ההילולה כמו שכתוב אין הנחתום מעיד על עיסתו, אבל המספרים מדברים בעד עצמם והתגובות בציבור ידועות, בפועל למעלה מ-200 אלף איש זכו השנה להשתתף במעמד כ-130 אני מדבר על נתונים של המשטרה, כ-130 אלף איש ואישה זכו ונכנסו למערה ביום ההילולה, רבים מהם לראשונה כנראה מזה עשרות שנים, בהם הדבר היה תלוי היה בלתי אפשרי ללא דחיפות ולעיתים גם סכנת חיים, אם אני לא טועה בשנה שעברה אמרו המשטרה נכנסו להתפלל במערה לעומת השנה כ-130 אלף כ-35 אלף איש במהלך יום ההילולה שנה שעברה

מאיר פרוש:      אנחנו הצבנו לעצמנו שני יעדים, הילולה שמחה והילולה בטוחה, ובסיעתא דשמיא יוסי ואני לא מפסיקים לומר זאת, בלי סיוע מהקדוש ברוך הוא זה לא היה עובר, לעבור כזו הילולה ואיך אומרים אפס תקלות, זכינו לסיעתא דשמיא ועמדנו בשניהם

מאיר פרוש:       המסורת של מירון חזרה, כל מי שהיה במירון ביום ההילולה הרגיש באוויר את השמחה, את ההתרגשות, את הציפייה שהייתה בכל כך הרבה אנשים לחזור למה שהיה פעם

מאיר פרוש:       לצד זה הצגנו תקדים בטיחות ולא היו שום פשרות, לא היה אירוע שקיבל אישור אם הוא לא היה 100% בטוח, היה מאתגר אבל עמדנו ביעד, אנשים הגיעו בשלום וחזרו הביתה בשלום, לראשונה אני יכול לומר שמדינת ישראל החליטה לתת לציבור המאמין שבא לשם להתפלל באמת את ההזדמנות כדי שיוכלו לעשות את זה כמו שצריך

מאיר פרוש:       אני הצהרתי עם קבלת התפקיד שאני מתכוון לעבוד עם הציבור ולא מעל הראש שלו, והיו רבים שלא האמינו שזה יצליח, כולנו גם שמענו את הלחשושים אבל בסיעתא דשמיא זה גם הצליח, אני תיכף אתייחס לחלקו המכריע של הפרויקטור בעניין הזה, לא רק כך גם בעיני זו הייתה הזדמנות לצד חשש מאוד גדול, לא הייתה לי אבל את הפריבילגיה להיכשל חלילה, כשקיבלתי את המשימה עם פחות מארבעה חודשים לבצע אותה ידעתי שאנחנו חייבים להצליח, אני אומר לכם התפללתי המון, לא ישנתי המון אבל גם השתדלתי המון, התפילות הוכיחו את עצמן כיהודי מאמין אני אומר את זה, ההשתדלות עזרה אצלנו קוראים לזה קידוש השם

מאיר פרוש:      אני מבקש מכם מקבלי ההחלטות במדינת ישראל לקחת את זה לתשומת לבכם, הציבור החרדי הוכיח שהוא יודע לקחת אחריות על עצמו, וחשוב מאוד שנכבד את ההחלטה הזו עם פחות כפייה ויותר עבודה נכונה, המפתח שלנו להצלחה היה השיח עם הציבור, השקענו מאמץ רב בהסברה בשיתוף בעבודה יחד, אנשים שבאו למירון הרגישו בבית, הם ידעו לפני בדיוק מה הולך להיות, הם הבינו כל דבר, הם גם הבינו שהצלחת המתווה תלויה בראש ובראשונה בהם

מאיר פרוש:       לדוגמא חמש שעות, כשהצענו לראשונה ואני מספר לכם אני לא אהבתי את זה והתווכחתי גם עם יוסי כפרויקטור, אבל חמש שעות כשהצגנו לראשונה שלא תהיה אכיפה על המגבלות של השהות במירון חשבו שהשתגענו, גם המשטרה שאלה איך זה יהיה? המתווה שלנו יקרוס, אמרו כאלה שאמרו מי יודע מה יהיה, במציאות הנתונים יעידו שרוב מוחץ מהציבור ירד מההר בתום חמש שעות, בלי שאף אחד בדק מתי הוא הגיע, אנשים פשוט הרגישו את האחריות על הכתפיים שלהם, שצריך לפנות את המקום את האתר כדי שאחרים גם יוכלו להיכנס, וברור שאחד המפתחות להצלחה היה ללא ספק מתחם 89, מתחם ענק בגודל של 60 דונם שהוקדש כולו לשמחת הרשב"י, אני מקווה שכבר בשנה הקרובה נוכל להרחיב את המתחם בהתאם להמלצות ועדת החקירה הממלכתית, כדי לאפשר לעוד אנשים להשתתף בהילולה

מאיר פרוש:       כמו כן כחלק מהמחשבה על ההילולות העתידיות, נכון לראות כיצד משקיעים, ואני אומר זה כאן כדבר שאנחנו מאמינים בזה, ואנחנו יודעים גם שהאוצר מאוד מעוניין בזה, כיצד משקיעים בתשתיות קבע במקום

מאיר פרוש:       אני אומר כאן כמו בהילולה שעברנו, אני מצפה להמשיך לעבוד על כך יחד עם ידידי שר הבינוי והשיכון הרב יצחק גולדקנוף שהוא האחראי על רמ"י שהוא היה לעזר רב השנה בכל מה שקשור למתחם 89, זה גרם לנו אפשר לנו להביא את מאות האלפים לנקודה קטנה במפה בצפון הארץ, ותמיד זה יהווה אתגר

מאיר פרוש:       אבל אנחנו צריכים לבחון כיצד משקיעים גם בהיבט הזה ויותר פתרונות של קבע, שיאפשרו ליותר אנשים להשתתף בהילולה, מבלי שמערך התחבורה יקרוס, ואני חייב לומר שגם מערך התחבורה הפעם עבד כמו שאומרים ללא דופי, הכל דפק כמו שעון

מאיר פרוש:       לצערי אני אומר את זה כאן, השנה מקוצר הזמן לא נעשתה התאמה מספקת של התחבורה הציבורית, כי בפועל גם כשהעלינו את זה בפני שרת התחבורה, היינו כבר במצב שידענו לומר לה שבמספר נכבד של ערים לא הייתה כלל תחבורה ציבורית, אבל זה כבר היה די מאוחר, אנחנו מאוד מקווים בעזרת השם לקראת השנה הבאה, לנצל את זה שאנחנו כבר עכשיו נערכים להילולה תשפ"ד, ונפעל בשיתוף פעולה טוב יותר עם משרד התחבורה, החל משלב גיבוש המתווה התחבורה ועד ליציאתו בפועל

מאיר פרוש:       יושבים מולי ידידי הייתי אומר, גם אם התאמתנו, אבל שיתוף הפעולה עם המשטרה היה מיטבי, הוא התבסס על יחסי אמון טובים שיצרנו עם צמרת הפיקוד, ואף אחד מכם לא ייפגע כשאני אומר בראשות מפקד המחוז, נכון למצוא את הדרך כיצד להתמודד ולהסתדר בחלוקת הסמכויות בין השר הממונה למשטרה בחוק

מאיר פרוש:      כמו כן לאחר שהוכחנו השנה שניתן לעשות הילולה שמתבססת בעיקר על סדרנים מהמגזר החרדי, יש לשקול לצמצם מבלי לפגוע חלילה, יש לשקול לצמצם משמעותית את כוח המשטרה שמוקדש לאירוע, אולי אני אומר אמירה שהיא בכלל לא נבדקה ואתם תשכנעו אותנו, אבל כעצה

מאיר פרוש:      לפני הכל ואחרי הכל בראש סדר העדיפויות שלנו עמד נושא הבטיחות, חלק מרכזי בתקציב היה מוקדש לזה ואנחנו צריכים להמשיך ולהשקיע בזה, אנחנו יודעים שצריכים לקדם דרכי הרחבה של דרכי החירום סביב הר מירון, כדי לוודא נגישות מלאה לכוחות החירום לכל צרה שכולנו מתפללים שחס ושלום לא יקרה

מאיר פרוש:       נתקלנו השנה בבעיה משמעותית של הרגע האחרון, לא היה ניתן להשיג ביטוח להילולה, אני מקווה שבשנה הבאה לאור הצלחה השנה, המדינה כן תצליח למצוא חברה חברת ביטוח שתסכים לבטח את האירוע, אם לא עלינו כבר עכשיו לדאוג שיהיה לנו פתרון, אסור להגיע למצב שפחות משבוע לפני ל"ג בעומר לא תהיה תשובה לגבי הנושא הזה, היום כאשר נותרו לנו 10 חודשים להילולת תשפ"ד חשוב שנגיע מוכנים יותר בשנה הבאה

מאיר פרוש:       על כן אני מאוד מעוניין להגיע בהקדם אם הצעת מחליטים לממשלה, להקמת מינהלת מירון והסדרת הסמכויות של משרד ירושלים ומסורת ישראל, על ההילולות הבאות, בצמוד למה שיש בהסכם קואליציוני ומה שאנחנו עבדנו וזה עבד בסדר, אבל שזה יהיה מסודר ושאף אחד לא יכעס ואף אחד לא יפחד שמי יודע מה רוצים לקחת ממנו, כמובן שהמנהלת הזו צריכה לקבל את כוח האדם המתאים בתקציב הראוי, בכדי לגבש מתווה קבע להילולה, ובהמשך ליישום ההמלצות הסופיות של ועדת החקירה לחקר אסון מירון

מאיר פרוש:      על המנהלת לצד הצוות המשפטי במשרד ירושלים ומסורת ישראל, בשיתוף עם משרד המשפטים, המשרד לביטחון לאומי, המשטרה, ואיתכם בראשותך הוועדה לביטחון לאומי, לגבש בחודשים הקרובים חוק להסדרת ההילולה, לאחר שהשנה נאלצנו להסתפק בהוראת שעה והגיע הזמן לחקיקה של קבע

מאיר פרוש:      לגבי התקציב, גם בנושא הזה הגענו לרגע האחרון השנה, ואני אומר לכם ככה בסוד דברים שלא מדברים על זה בגלוי, שעדיין הדבר הלא מוסדר, אבל אנחנו לא מעלים את זה פה כי הדבר הזה צריך להימשך בדיונים עם האוצר, ואסור שהדבר הזה יקרה גם בשנה הבאה, אני מצפה לשיח טוב וחיובי בנושא עם משרד האוצר, וסמוך ובטוח שנזכה לעזרתו של שר האוצר בצלאל סמוטריץ, שבעצמו משתתף בהילולה שמכיר כמוני את חשיבות המעמד הזה

מאיר פרוש:       לסיום, לפני שבוע פורסמה המלצה של הייעוץ המשפטי לממשלה, לחדש בהקדם האפשרי את הליכי הפקעת אתר קבר רשב"י באופן שהבעלות באתר תועבר על ידי המדינה, אני אומר יש להצר על כך שמסמך כל כך חשוב בנושא כל כך רגיש, פורסם ללא שיח עם אף אחד מטעמי, הוכחנו בהילולה השנה שהדרך הנכונה לעשות דברים זה בשיח עם כולם, וכדאי שנשמר את זה כך

מאיר פרוש:       יתרה מכך אני גם יודע לומר, הרי ישנה ועדת חקירה שהממשלה הקימה להחליט אותה, ובין השאר היא צריכה גם לדון בעניין של ניהול האתר, איזה חוכמה יש בהמלצות לדרוש עכשיו תתחילו לפעול עם ההפקעות, כאשר עוד ועדת החקירה לא סיימה עדיין את עבודתה, והיא הולכת להתייחס לפי המנדט שלה

מאיר פרוש:       להבנתי המלצות ועדת החקירה הממלכתית לחקר האסון יגיעו בקרוב, והייתי מציע להמתין עם המלצות של היועץ המשפטי לפני שעושים שינויים בניהול קבר הרשב"י

מאיר פרוש:      כמו שהבטחתי בהתחלה אני רוצה שוב להודות לכל מי שהיה לנו לעזר, תודה רבה גדולה ומיוחדת בשם כולם, ובשם מאות אלפי המתפללים במירון בל"ג בעומר, לידידי הפרויקטור הרב יוסי דייטש, שהוביל במשך ארבעה חודשים, אם אני לא ישנתי אני אומר לכם שהוא לא סגר את העין, יש לפעמים שאתה סוגר את העין רוצה להירדם אם אתה לא נרדם, הוא גם את העין לא סגר, אני אומר גם ברכות למנכ"ל המשרד אסף יזדי שהוא לא נמצא פה, הוא לא יכול להיות הוא לא נמצא בירושלים, אבל בלעדיהם זה לא היה אפשרי, לצד הרבה מאוד אנשים כולל הצוות שלי כל עובדי המשרד שרבים הם

מאיר פרוש:       אבל אני רוצה כן לציין אחת שהייתה איתנו מהרגע הראשון, היועמ"שית של המשרד אצלנו עורכת הדין שירן שושנה, שהיא הציבה נר לרגלינו איך וכיצד, ורק בזכות החוק הזה שלראשונה אני הייתי אומר גם בזכות האישיות שלה, החוק הזה לא רק קיבל אפילו זכות של האופוזיציה לדבר אפילו, לא רק לא להגיש הסתייגות גם לא לדבר, כך היא הניחה לנו חוק כמו שאומרים כפפה ליד וזה עבר ללא התנגדות

אורי מקלב: אולי יכול לשנות את החלטות הממשלה עכשיו, אולי נעביר את דבריך ואת ההמלצה החמה על הייעוץ המשפטי להגיד שיש גם יועצים משפטיים שהם עובדים באופן - -     

מאיר פרוש: תשמע אני לא רוצה לריב עם יושב ראש דגל התורה שהוא מלכתחילה עובד על חוק כבר שנים רבות שיועץ משפטי לא יכול לעבוד יותר משבע שנים, איך אני בשבילך?     

אורי מקלב: זה ישנה את המאזן אולי

מאיר פרוש: על כל פנים, אני מודה לכולם, למאות עובדי ההפקה, לאלפי סדרנים, הרב מקלב תודה לך גם ששיבחתי את משרד התחבורה, וטוב שאתה בא לפה, וטוב שהוועדה תבין שאנחנו מייחסים חשיבות רבה ורוצים שהדבר הזה ימשיך לפעול, ובסוף כל אלה שאומרים לי תודה רבה, לא היה אחד שלא אמר העיקר שהתפילות יתקבלו, העיקר שהתפילות יתקבלו, אז אנחנו תפילה שכל התפילות יתקבלו לרחמים ולרצון

צביקה פוגל: תודה רבה לשר מאיר פרוש

צביקה פוגל:  אדוני הממונה על ההילולה מר יוסי דייטש בבקשה

יוסף דייטש: צוהריים טובים, אני אשתדל לקצר כי אני מבין שיש פה הרבה דוברים ורוצים עד השעה 17:00 לסיים אז אני אשתדל, באמת, וכולם פה יגעו בנושאים, אז כנראה שאני אצטרך גם לענות אחרי זה אז אני אגע רק בכמה נקודות

יוסף דייטש:       אז דבר ראשון, כשאנחנו התחלנו לכתוב את הדף שלנו את המתווה, אנחנו כתבנו הכותרת של המתווה הייתה לקיים במירון הילולה שמחה ובטוחה, וברוך השם בסייעתא דשמיא גדולה מאוד ובסיוע של חברים רבים של כל אלה שיושבים כאן סביב השולחן, הצלחנו להגשים את המשאלה הזאת שזה יצא באמת ברוך השם שזה הייתה הילולה שמחה ובטוחה וכולם חזרו לביתם בשלום ובחיוך גדול

יוסף דייטש:       וכאן בראש ובראשונה, אני צריך דבר ראשון לפתוח לך יושב ראש הוועדה צביקה, תודה לך על הזכות שהייתה לנו לעבוד איתך ועל הצורה איך שליווית אותנו, אני עוד זוכר את הטלפון הראשון כשקבעו את הוועדה ואת התאריכים ניסינו לתאם ולא הבנו בדיוק לאן אנחנו הולכים, מה בדיוק אני הייתי די חדש בסיפור הזה, ואני זוכר שישבתי ודיברתי עם השר ואמרתי לו, הוא אמר בוא נכנס ונראה, זה היה עוד די נעלם בשבילנו, והכתף והדרייב שאתה נתת לנו, ולא רק זה הליווי, והליווי היה לא רק בוועדה, הליווי היה גם בטלפונים שהיית מתקשר אליי לפעמים בלילה, תשמע התקשרו אליי הפנסים פה במירון אם אתה נמצא לך תראה, השביל הזה לא דולק שמה אני מבקש ממך לך תשים על זה עין, אין שמה מסד יד ותראה האם זה בטיחותי לא בטיחותי, אז על כך מגיע לך באמת תודה, תודה ולצוות של הוועדה, וזה משב רוח מרענן לראות איזה אתה יודע תמיכה קיבלנו מכם, אז באמת כל הכבוד

יוסף דייטש:       וכאן זה גם המקום הפומבי הראשון שבו לי יצא שבו אני יכול להגיד גם תודה לידידי השר פורוש על האמון, ותודה לך השר פורוש שבחרת בי, זה זכות הייתה לעשות את ההילולה, תאמין לי יש לפעמים שאומרים שאתה מקבל לא שררה אלא עבדות, זה סוג עבדות שאתה רוצה לקבל אותו, כי ההצלחה של ההילולה, נכון לא ישנו לילות, ארבעה חודשים של דפיקות לב ושל חששות ושל הכל, אבל הזכות, אנחנו נמצאים כבר חודשיים אחרי ההילולה, ואין יום מאז שהסתיימה ההילולה שבו אנשים לא מפסיקים עדיין לדבר איתנו על ההילולה, זה מראה רק מה כמה זה היה חסר לעם ישראל, מה זה עשה לעם ישראל, וזה מראה שבשיתוף פעולה עוד בפרט היום בשיח איך שמתנהל הכל פה במדינה, כשיש לך פתאום דבר שכולם כל הגורמים ביחד, משטרה, משרד המשפטים, משרד התחבורה, כל הגורמים כב"א, איחוד הצלה, מד"א כולם כולם כולם התגייסו למען מטרה אחת, זה אני חושב שזה היה הדבר שיותר מכל שמח את כל עם ישראל

יוסף דייטש:       ובוא ניכנס רק רגע לכמה הלקחים והתובנות שאנחנו צריכים, הדבר הראשון שאנחנו עשינו זה היה השקעה בתשתיות הקבע, שמשרד האוצר כשאנחנו מדברים איתם כשמדברים על ההילולה הם רוצים לראות, אמנם שמים הרבה מאוד כסף ואני לרגע לא חושב שלא צריך להשקיע בהילולה, זה ההילולה שעיני כל עם ישראל, מיליונים צופים בהילולה הזאת ומחכים ורואים, אבל וזה נכון שמשרד האוצר כשהוא נכנס לסיפור של הכסף הוא רוצה לראות איך אנחנו גם משקיעים בתשתיות קבע

יוסף דייטש:       אז ביצענו את הדרך מהדרין, ביצעו הרחבות של דרך בורמה, ביצעו הרחבות של דרכי בטיחות נוספים, הוסרו מאות מפגעי בטיחות, נעשתה הכיכר למעלה ליד מגדל המים שניתבה את התנועה, ואני אומר שאנחנו נמצאים עכשיו, אנחנו נמצאים היום בכ"א תמוז, זה אמנם נראה רחוק מאוד מההילולה הבאה, אבל אם אנחנו לא נחשוב עכשיו על ההשקעה של תשתיות הקבע שצריך לבצע אותם לשנה הבאה, ויש תב"ע מאושרת ויש תוכניות מדויקות שבסך הכל צריך רק לקבל החלטה לתקצב את זה

יוסף דייטש:       אז אני יודע שהשר פורוש שהיו לי כבר איתו כמה ישיבות לגבי איך, אז הוא צריך לפנות לסגן שר התחבורה, לשרת התחבורה, למשרד התחבורה שהם מובילים הם השותפים העיקריים שלנו, הוא לקח על עצמו את הטיפול, אבל זה ברור שאנחנו לא צריכים להתעורר במרץ 2024 ואז אנחנו נתחיל לדבר על תשתיות הקבע, כי מה שאנחנו עשינו, הנס שהיה לנו השנה שהצלחנו לבצע את הדרך מהדרין, כשהתחלנו לבצע את הדרך מהדרין במרץ 2023 והגענו עם הדרך מהדרין והרחבת דרך בורמה הצלחנו להגיע ממש בדקה האחרונה להילולה, הייתי מעדיף שזה לא יקרה, כי אם היה אפשרות לעשות את הדרך בורמה שיש לה תוכנית מפורטת לכביש של 16 מטר עם חניות, דבר שימנע את כל הוויכוח הגדול שהיה עם כל הנושא של כניסת אח"מים והנושא של רבנים והנושא של אדמו"רים והנושא של נכים, כל הדברים האלה היו יכולים להסתדר אילו אנחנו יוצאים היום לביצוע של הרחבת דרך בורמה, אנחנו יכולים להימנע מאחד הקונפליקטים הגדולים ביותר שיש לנו שהיה לנו השנה גם במהלך ההילולה, אפשר לפתור את זה ואפשר לפתור את זה, אם אנחנו יוצאים עכשיו לדרך לא לחכות לא שבוע הבא לא לעוד חודש ולא לעוד חודשיים אלא לצאת עכשיו לדרך

יוסף דייטש:      יש עוד רשימה ארוכה של תשתיות קבע שצריך לטפל בהם, יש גם את מה שאמרה ועדת החקירה לפתח את הר יהויריב, אני חושב שיהויריב זה נכון וזה גם נכון להרחיב הלאה ב-89 שזה לא היה בהמלצות של ועדת החקירה, אבל אנחנו באנו והבאנו את המתחם הזה של 89, אני הייתי רוצה להשקיע בכל נושא התשתיות של התחבורה, וכאן למשרד התחבורה שוב יש הרבה מה לומר, להשקיע בכל הנושא של הר יהויריב בפיתוח של מעגל התנועה, שזה דבר שיוכל להוסיף, הרב פורוש נגע בנושא שיש הרבה ערים בארץ שמשרד התחבורה לא מביא משמה, אחת הסיבות שמשרד התחבורה ענה לנו, זה איפה אני אביא אתה זה איפה אני אשים את האוטובוסים, איפה יש לי חניונים מה אני יכול לעשות? יש לזה פתרונות, הפתרונות נמצאים ממש לא צריך ללכת לחפש אותם באיזה תוכניות עתידיות, יש פתרונות שאפשר לבצע אותם מחר בבוקר, צריך רק להחליט שאנחנו יוצאים לתקצוב

יוסף דייטש:       יש לנו עוד, בשנה שעברה אני אומר שוב, בשנה שעברה אנחנו התחלנו הבחירות היו בנובמבר, הממשלה הוקמה בינואר, עד שהחליטו עד שהיה החלטת הממשלה, לאחר מכן היו צריכים לתקן את החלטת הממשלה, יצאנו ממש ממש באיחור, באיחור גדול יצאנו

יוסף דייטש:       אני אומר אם אפשר להתחיל לכנס כבר עכשיו לדברים מסוימים שניתן לבצע אותם עכשיו במיידי, להתחיל לעבוד על תיקוני החקיקה, זה שהייתה לנו יועצת משפטית נפלאה שקיבלה גם כאן היא קיבלה את העזרה ואת הגיוס מכם וקיבלה את העזרה ממשרד המשפטים, וכל משרדי הממשלה התגייסו תחת ניצוחה, באמת הובלנו את החוק בצורה לא רגילה, וזה שהרב פורוש ישב בכנסת, אני זוכר הוא חשש והוא הולך להעביר, ובאופוזיציה ובחילוקי דעות שיש היום בכנסת, להעביר חוק כזה ללא שום הסתייגות של אף אחד לא, אלא זה עבר פה אחד, עבר פה אחד בוועדה עבר פה אחד במליאה, זה דבר שלא ייאמן, בואו נחזור על זה חזרה

יוסף דייטש:       וכאן זה גם המקום שלי להודות על השיתוף הפעולה שהיה לנו עם המשטרה, נמצאים כאן שני קציני אג"ם, נמצא כאן רן קצין אג"ם צפון ונמצא כאן חי קצין אג"ם תנועה, שהם שניהם היו תחת הניצבים שלהם של הממ"ז הוא של קצין את"ן ביחד הובילו את זה, קיבלנו כמובן את הגיבוי גם של המפכ"ל, אבל נמצאים כאן הם וכל הצוות המשטרתי, אף אחד לא האמין לנו שאנחנו נצליח לעבוד בכזה פירגון בכזה יחס הדדי אוהב ומפרגן כמו שאנחנו עשינו איתם

יוסף דייטש:      אז כאן זה גם המקום להודות להם ולהודות לשאר משרדי הממשלה, אם זה בינוי ושיכון ורמ"י, המועצה האזורית, משרד המשפטים, רט"ג כב"א נמצא פה אוסקר, שאר גופי החירום וההצלה, מד"א, איחוד הצלה, זק"א, כל הגופים ביחד שהתאחדו, רבותיי זה מודל לחיקוי לשנה הבאה

יוסף דייטש:       יהיו כאלה שיגידו רבותי, שנה שעברה אתם הצלחתם בגלל שזה היה ממש עבדתם תחת תנאי לחץ, אז כמו שאומרים זה יכול להיות שיותר מדי זמן לא טוב כי זה זמן למחלוקות, אני לא מקבל את זה, אני אומר שהמקום הזה של רבי שמעון זה מקום שהוא מסוגל לאחדות, זה מקום שמסוגל לאהבה ופירגון הדדי, ואני שמח שאנחנו היינו במשמרת שלנו זה קרה, אז אפשר להעתיק את זה ולא צריך לחכות למרץ אפריל בשנה הבאה

יוסף דייטש:       מה שעוד היה לנו השנה, היה לנו את המעורבות של הקהילות, הצלחנו להוכיח שבהדברות חכמה עם הקהילות, להביא את הסדרנים החרדים, להידבר עם כל הגורמים בתוך המגזר החרדי, כולל מגזרים שלא האמינו מקרב הקנאים שלא האמינו שאנחנו נצליח להגיע איתם להבנה, והצלחנו להגיע שהם היו שותפים מלאים לביצוע ניהול הציון, ניהול הציון שזה היה כשאנחנו הגענו למשטרה בפעם הראשונה אמרו לי, אמר לי את זה רן לוי, אמר לי תזכור אי אפשר להתחיל לנהל את מירון מלמטה, את מירון מתחילים לנהל דבר ראשון מהנקודה שנקראת הציון, כי זה משליך על כל דבר אחר, ואם אתם תצליחו לנהל את הציון כמו שצריך זה ישליך על כל המערכת מסביב, ואכן הצלחנו

יוסף דייטש:       אז כאן זה גם המקום להגיד, רבותי הציבור החרדי יודע לנהל את עצמו הכי טוב, צריך רק לתת לו וצריך להביע אמון, ואנחנו ראינו שבעבודה המשותפת שלנו עם כל הקהילות, כולל קהילות הקנאים כולל קהילות שאף אחד לא היה מאמין שאפשר לשתף איתם פעולה, ושאנשים היו סקפטיים מאוד שברגע האחרון הם יברחו לנו, וכל פשקוויל שיצא קיבלנו ואמרו לנו הנה מגיע מידע מודיעיני שהולכים להגיע מפה והולכים לתקוף משם והולכים להפיל לכם את המתווה משם, והצלחנו ברוך השם בסייעתא דשמיא, ואני אומר שאם לא שהיה לנו סייעתא דשמיא לא היינו מצליחים, אבל אנחנו צריכים להודות גם לאנשים שעזרו וסייעו לנו

יוסף דייטש:       הנושא הנוסף זה היה שהרחבנו את ההילולה לשיפולי הר מירון, זה שלפני שנתיים היה הילולה בטוחה מאוד אבל לא הייתה שמחה בכלל, זה בגלל שלא נתנו שום אירוע מסביב, בזה שאנחנו פתחנו את 89 ונתנו לבצע ברחבי המושב, ונתנו לבצע אירועים נוספים בבני עקיבא, והצלחנו לפתח חוץ מההר עצמו שבו באמת הייתה הדלקה אחת של חסידות בויאן, של האדמו"ר מבויאן ההדלקה המרכזית, אבל שאר ההדלקות שהתנהלו בכל רחבי ההר, וההסעות שהגיעו בזמן, ההסעות של הקהילות וההסעות של הציבור שהגיעו, זה שהיה את החניון של הקהילות בחניון 6 צמוד למתחם 89, כל הדברים האלה יהיו כאלה שיגידו למה נתתם לקהילות להגיע עם אוטובוסים נפרד, למה נתתם לעשות הסעות שהם לא דרך ההסעות של התחבורה הציבורית

יוסף דייטש:       יודו לכם גם משרד התחבורה שזה היה חובה לעשות, היה חובה לפצל את זה, כי משרד התחבורה ביכולת שלו הוא באמת היה בקיבולת המקסימלית, ובזה שאנחנו הבאנו חלק מהאוטובוסים לכחל וחלק מהאוטובוסים הבאנו לחניון 6 זה היה ברכה, הפיזור של ההדלקות היה הברכה הגדולה ביותר, מה שבשנה הבאה אנחנו צריכים להגדיל יותר את מספר ההדלקות, אנחנו צריכים לעמוד על לוחות הזמנים שבמקביל למה שקורה בהר תמיד יהיה התרחשות במקום אחר בהר שנוכל לנתב את האנשים שנמצאים באזור הציון או נמצאים ברחבי ההר שניתן להוריד אותם למקומות אחרים בהר

יוסף דייטש:      וברור שיש הפקת לקחים, אנחנו ישבנו גם עם המשטרה, ישבנו גם עם כוחות הצלה, ישבנו גם עם כב"א ישבנו פחות או יותר עם כולם, חיברנו מסמך מסודר, המסמך יוגש לשר בימים הקרובים, השר אני יודע צריך אחר כך גם להופיע בפני ועדת החקירה, הוא יופיע גם בפני ועדת החקירה, אבל יש מסמך מסודר אצל השר איך להתחיל לפעול בשנה הבאה, אני הייתי צריך להגיש מסמך זה נמצא ממש בהגהות האחרונות עם הפקות לקחים שירדנו לרזולוציה של כל אירוע ואירוע שקרה בהר, אם זה בהדלקה של הרב בידרמן, הצפיפויות שלפעמים היה נראה לנו שם צפיפות יתר, אבל בעקבות האלתור של המשטרה והזה שכוחות המשטרה סמכו על הסדרנים שלנו, ידענו איך להאריך את התור לעשות אותו בשרשרת ארוכה יותר למשוך את זה, לא היה כמעט נקודה בהר שבו לא ידענו ולא שלטנו ולא היינו בעניין, לא היה לנו הפתעות, יש דברים אני לא אומר היו באגים, יש הרבה הרבה מה לשפר וצריך לשפר

יוסף דייטש:       ובעזרת השם בשנה הבאה זאת הילולה בעייתית, לא בעייתית אלא בזמן בעייתי, מורכבת מאוד כי זה יוצא במוצאי שבת וצריך חשיבה איך מנהלים את זה בשנה הבאה, מה עושים? איך עושים את ההכנות לפני שבת? איך אנחנו נכנסים להדלקה המרכזית באיזה שעה? איך מאריכים את מועד ההילולה כי יורד לך שש שבע שעות של ההילולה, כי אתה צריך להתחיל במוצאי שבת בשביל שלא יהיו חילולי שבת צריך להתחיל יותר מאוחר

יוסף דייטש:       כולי תקווה שיהיה לנו את הזכות בעזרת השם בניצוחו של השר הרב פורוש, שיהיה לנו את הזכות ואני אומר שזה זכות, כי ברכה באמת אני רואה ברכה מיוחדת מאז שאנחנו התעסקנו בהילולה, אשרינו שזכינו אשריכם אתם, אני מאמין שכל אחד ואחת מכם יודע שזו הייתה באמת משימה קשה אבל יש לכם סיפוק אדיר ממה שאתם עשיתם

יוסף דייטש:       אז אנחנו פה בשביל לענות על התשובות, לגעת במה שצריך לגעת, לשפר את מה שצריך לשפר ולצאת לדרך לקראת ההילולה הבאה תודה

צביקה פוגל: תודה רבה לממונה מר יוסי דייטש, אנחנו ניתן עכשיו את ההזדמנות גם לסגן השר הרב מקלב לדבר, ומיד אחרי זה אני מבקש להתמקד באמת בלקחים, זאת אומרת מחמאות אני תמיד שמח לקבל או אחרים תמיד שמחים לקבל, אבל בואו נתמקד בעיקר בלקחים, כדי שבאמת נוכל להוציא מסמך שמשרת את כולנו לקראת השנים הבאות, אז סגן השר הרב מקלב בבקשה

אורי מקלב: תודה רבה אדוני היושב ראש, אני אבל לא אדלג על המחמאה גם לך על המעורבות ועל המעורבות אפילו העמוקה שלך ועל ההזדהות עם האירוע הזה, ובאמת הוועדה שלך הייתה שותפה גם בשלב ההכנות ובוודאי עכשיו בשלב המאוד מאוד חשוב של הפקת הלקחים, הפקת הלקחים יש לה חשיבות, אני לפני זה אני מלווה זה כבר הרבה שנים את הוועדות האלה שמלווים את זה אבל אני תכף אגיד מילה

אורי מקלב:       אבל לפני זה אני רוצה לפתוח בכבוד השר, השר ידידי השר מאיר פורוש, הפרויקטור ידידי יוסי דייטש, משרד התחבורה והרשות תחבורה ציבורית שהנציגה הבכירה ממלאת מקום מנהלת הרשות נועה אבירם נמצאת פה, שהיא מכירה את האירוע הזה הרבה שנים, מלווה את זה באופן יסודי, אחראית על כך מטעם הרשות לתחבורה הציבורית, המשרד לשירותי דת, בעצם כל המשרדים, המשטרה, שיתוף הפעולה המיוחד השנה ומשטרת התנועה, בכלל כוחות הביטחון מי שהיה שותף לכל האירוע המיוחד הזה

אורי מקלב:       אני מלווה את הדיונים האלה וועדת הפנים עוד לפני שהייתי חבר כנסת, אני לא רוצה אפילו להרחיק אבל 20 שנה ודאי שאנחנו מלווים את זה, גלעד ארדן ואחרים שהיו אבל שעוד היו כאן הוזמנתי בתור סגן ראש עיריית ירושלים ועם קשר לאירועים האלה, לא חושב שהייתה ועדה עם האווירה הזאת, אולי היו שנים יותר מוצלחות פחות מוצלחות, קריסות לא קריסות, אבל תמיד היה באווירה היה מי שברבים שרצו להגיד ולהעיר והיו דברים שלא באמת הלכו במישרין

אורי מקלב:       הפעם אני חושב שאנחנו נמצאים באירוע, אחר אפשר כמעט לקרוא לזה אירוע מושלם, מתוכנן תמיד יש דברים לתקן, אבל האירוע מושלם, מסודר, מטוקטק, ואני שמתי לב שלא הייתי בתחילת דבריו של השר אני מניח שהוא אמר את זה, אבל הפרויקטור אמר את זה, האווירה החלק שהאווירה האווירה נעימה ומסבירת פנים באופן מושלם, זה הקרין על הכל, עד כדי כך שאני ממש התעמתי והייתי בחניון פרוד, בשלב ששוטרות ושוטרי משמר הגבול ומשטרת ישראל עשו את הסדר בעלייה לאוטובוס, ואיזה ממשק מיוחד היה בין הקהל לבין השוטרים, והאווירה והנעימות, עוד קצת צמוד גברתי, ניתן לגברת, דבר שאנחנו לא רגילים לראות את זה ביום בממשק הזה בין משטרה לבין ציבור ואירועים כאלה, ועד כדי כך זה השפיע, וזה באמת אני חושב שזה בעצם משקף את מה שהיה באירוע

אורי מקלב:       אני רק אגיד בכל אופן אתמקד בנושא של התחבורה הציבורית או, זה לא סוד שהיום את עיקר יהבינו אנחנו שמים על התחבורה התחבורה הציבורית, היום המניע התחבורה הפרטית אנחנו מצמצמים אחוז מאוד קטן שמגיע, אבל ההסכמה בין כל הצדדים בין הפרויקטור לבין המשטרה שהתחבורה הציבורית היא זאת שצריכה להוביל, התחבורה הציבורית מחולקת אמנם לשניים, תחבורה ציבורית ממש והחברות התחבורה הציבורית והחברות ההיסעים שהם הקהילות ועוד שמשתמשים הפרטית תחבורה פרטית, שהם הם גם כן לוקחים איזה נתח לא קטן מההסעות ויש את החלק הקטן של הרכב הפרטי

אורי מקלב:       עכשיו אני רוצה לציין את ההיערכות הגדולה מאוד של חודשים רבים , מעמיקה מאוד ומתוכננת מאוד להיערך לל"ג בעומר כפי שכולם אמרו אירוע מורכב, אני לא חושב שיש בעולם אירוע כזה בזמן כל כך מצומצם, במקום כל כך מרוחק עם תשתיות ממש בסוף הצפון, וצריך להבין שהרבה מהדרום מגיעים, עם תשתיות מאוד מוגבלות, עם התנאים הטופוגרפיים וכל מה שיש מסביב, וגם היום אין גם יום קבוע לאירוע הזה, היום אנחנו יש לנו מסקנות ותובנות אנחנו רוצים לשכפל את האירוע הזה, יש לנו היום אירוע אחר לגמרי שנה הבאה, ובעוד שנתיים יהיה לנו אירוע אחר זה לפני שבת ופעם אחרי שבת, אנחנו באמת קשה לתכנן

אורי מקלב:       ואני רוצה להגיד לך עוד דבר שהשנה אני לא זוכר דבר כזה, שמזג האוויר יכול להיות משהו שיכול לקיים או להפיל חס וחלילה את האירוע, מה שקיבלנו בסוף השבוע ביום חמישי היערכות מזג האוויר שיש שיטפונות ואז כל מה שאתה נערך עם כל החניונים הכל יכול לקרוס אף אחד לא חשב דבר כזה, ועם כל זה באמת גם נרתמו כולם, נתיבי ישראל הביאו את כל הכלים, אף אחד לא יכול לבוא לשמה ולצאת ולשטוף ועיבודים, , הכל שצריך בכסף, פתאום עוד תוספת של סכומים ניכרים מאוד שפעם זה היה העלות של כל האירוע רק בכדי לתת את המענה לאולי מזג אוויר

אורי מקלב:       אני רק אומר כמה שזה באמת התכנון הוא תכנון מורכב ויש בו הרבה לא צפוי, והתכנון מורכב בגלל המגבלות שהמשטרה והחוק נותן, ואחרי זה הדבר שהוא עומד על חוט חבל דק על חוט דק, הכל זה משהו על ציר מרכזי שהתחבורה הציבורית היא זאת שמנהלת אותה, וכל תקלה קטנה את הלופ הזה היא עוצרת אז הכל קורס, לא היינו כולם רכבים אוטובוסים באים מורידים לוקחים לחניונים לשאטלים ויש את האוטובוסים חזרה, אין אוטובוסים שאם האוטובוסים לא מגיעים אז גם אין מי שייקח חזרה, אין מי שייקח חזרה אז אין הציבור לא יכול לשרוד אותו, וזה באמת אירוע

אורי מקלב:       ולכן התכנון פה מי שיודע הוא קשה קשה, איפה החניון הזה ומאיפה זה ייקח, ומאיזה כמה מגיעים האוטובוסים למקום הזה, תכנון ממש מיוחד ומקצועי מאוד וכל זה באמת קרה וזה עבד מצוין

אורי מקלב:      אחרי זה יש אחרי שאתה כבר מתכנן האירוע הראשון הוא מכירת הכרטיסים, זה נראה כאן אירוע קטן אבל זה אירוע מאוד מאוד מורכב במכירת הכרטיסים, איך ומה וכמה מקבלים והשעות, אנחנו דוגמה של הפקת לקחים, אתה יכול להכין שבבת אחת עשרות אלפים רוצים לקנות, בשעה שעתיים הראשונות היו סכומים שאי אפשר לאמוד כמה ניסו בשעה הראשונה של פתיחת מכירת הכרטיסים לקנות, כמה היה נועה, כמה ניסו בשעה הראשונה? עשרות אלפים, עשרות אלפים בשעה הראשונה, שאת האירוע פתחת בשעה 17:00 אחרי הצוהריים בין חמש לשש או בין חמש לשבע עשרות אלפים ניסו

אורי מקלב:      עכשיו נניח שעונים לכולם באתר, אתה צריך גם להיערך שהסליקה רגע משלמים אתה צריך שבאותו זמן, אז גם סליקה שתערך, פעם הכנו את עצמנו לכך שהאתר יודע לענות, אבל לא חשבנו שהסליקה צריכה להיות גם כן שעשרות אלפים יוכלו להעביר את כרטיס האשראי שלהם ולשלם, וזה בסופו של דבר את כל זה היינו צריכים לעבור ואנחנו יש לנו הסקת מסקנות, הזכירו את זה מקודם בקצרה, בגדול אנחנו רוצים להרחיב את האירוע פעם אחת וזה צריך לחשוב, עדיין יש אנשים שלא הצליחו להגיע לאירוע, ואף אחד לא מבטיח להם ששנה הבאה אין לזה מחזוריות, ויכול להיות שגם עוד שנתיים לא יצליחו להגיע, והביקוש הוא גדול ואחרי הצלחה גדולה שאנשים באו בנעימות ובסבירות, אנשים עוד יותר ירצו להגיע, יש בזה מעלות גם כן, אנשים חששו משנים עברו שלא יכולים להתמודד אבל היום אחרי שהיה כולם ירצו להגיע

אורי מקלב:      וגם נכון, אנחנו רוצים להרחיב את המענה לערים, יש ערים שלמות שלא מקבלות משמה אין יציאה למירון, ואנשים אומרים למה מה חטאתי, וזה תלוי גם, הכל זה תלוי בהיערכות במקום עצמו

אורי מקלב:      עכשיו אני אגיע למשהו שהוא באמת היה האירוע בתוך היום, הכל זרם טוב ואז ב-02:30 אתה מקבל הוראה באופן פתאומי שצריך להפסיק להעלות אנשים להר, האירוע הביטחוני שהיה החיסול שהיה, וזה גרם לכך שהאירוע והחשש שמהצפון לאירוע לתגובות מהצפון, שזה ליווה אותנו לאורך כל היום, המתח שהיה בהר כל היום, כל היום היה מתח, אנחנו יודעים מירון זה מקום אסטרטגי הוא מקום שסבל בעבר מאירועים ביטחוניים כמקום ממוקד אני לא צריך להגיד ועוד ועוד דברים בסגנון כזה שזה צמוד, והאירוע היה מאוד קשה, ואז אתה לא יכול בבת אחת ב-02:30 כשהכל נראה שהולך כמישרין, ואז אתה מקבל לעצור, פשוט הכל נופל לך הלב נופל יחד עם כל ההכנות

אורי מקלב:       אנשים שבדרך עוצרים אותם אדוני היושב ראש, אנשים בדרך עוצרים אותם, האנשים 12 אוטובוסים שנמצאים בצפת לא עולים, אנשים כבר נמצאים שם עם אוטובוסים לא עולים, אתה מבין את התגובות של האנשים? אין מי שייקח עכשיו את האנשים שירדו מן ההר, אנחנו בעוד שעה שעתיים אנשים שעות הכי ותיקים שזה זמן שרבים יורדים שנערכים אין לך אוטובוסים, היו הכנות, היו מחסניות עם 100 120 אוטובוסים, אבל כל זה היה קורס

אורי מקלב:       והיה סיעתא דשמיא גם בזה, והצלחנו להתגבר על האירוע הזה, באמת אנשים נתנו את משלהם את כל מה שיכלו באופן מקצועי בטוח, נתנו החלטות טובות ונכונות ביחד עם כל גופי הביטחון, לא נתנו הפסיקו עם האוטובוסים חזור לירושלים ובני ברק זה הקהל המאסיבי, עברו כולם לרכבת בכרמיאל, הרכבת שהייתה ערוכה ונפלאה באמת בצורה מיוחדת, זה הצליח להוציא את האנשים והצלחנו גם להביא אוטובוסים, כדי היו רק שלא צריך ארוכים יש רק שאטלים נסעו לכרמל חזרו, ויכלנו הגם שאוטובוסים לא הגיעו ואנשים נשארו בירושלים בכל המקומות לא יצאו לאירוע, המשטרה נתנה הוראה לא עולים, אני חושב שבדקה אחת קשה להסביר את כל האירוע, ועד 05:30, 06:00, אבל למעשה ב-07:00 שהצלחנו, לי זה השאיר רושם, הייתי בטוח שגם אם נצליח מאוד אחר כך איך אפשר להחזיר את הדבר הזה והכל חזר למסלולו

אורי מקלב:       ואני חושב שעוד אירוע שהייתי מציין אותו, אני חושב שאירוע שצריך ואני אומר את זה כאן, חשוב שגם השר וגם אתה, אנחנו לא נערכנו לחזור, אנחנו היינו בטוחים שאנחנו ב-21:00, 22:00 אחרי האירוע, ב-22:00, 23:00 התחלנו אירוע גל ענק של אנשים, גם שאנחנו לא יודעים מאיפה, היה עוד אירועים שאנחנו לא יודעים לא תיאמו את זה איתנו אירועים כמו הדלקות שנעשו, בין ידעו בין אם לא ידעו, היה בחלק הזה יוסי צריך לתת את הדעת, בנס יצאנו מזה בנס, עד 01:00 שאחרון הנוסעים נסעו המשטרה עשתה מאמצים, התחבורה הביאו אוטובוסים מן הגורן ומן היקב, נהגים שכבר לא יכולנו כבר להמשיך היו צריכים לנסוע הביתה, עדיין הביאו אותם לחלק את זה, זה היה אירוע שכמעט הקריס את כל האירוע, שזה אנחנו יודעים שהיו אירועים שנים יושבים כאן אנשים ותיקים, שהכל היה בסדר עד 19:00, פתאום ב-19:00 התברר שירדו אנשים, היום כולם נערכים לדבר הזה שיודעים 7ש-19:00 זה כמעט אחד משיאי האירוע, סוף היום נהפך לאחד משיאי האירוע של היום הזה ולכן צריך באמת לראות

אורי מקלב:       אני אומר לך אני רוצה להגיד עוד מילה אחת באמת לכאן התודות, אני יכול להגיד על משרד התחבורה וכל הנלווים שעשו עבודות היו ימים קודם עזבו את המשפחה, אנשים שלא הכירו לא מזדהים דווקא עם מירון, ובכל הלב בכל המקצועיות היו שם ולראות לא רק למרכז לבוא לחניונים, הזכרתי את חניון פרוד למשל, אתה רואה פתאום מאות איש יוצאים ממפרקיות, כמה דקות לא יותר מכמה דקות כולם הכל נעלם, כל אחד יש סדרנים והולכים מפוזרים הולכים כל אחד לתחנה שלו שקט, לא עובר עוד כמה דקות ועוד פעם גל של מאות אנשים, וככה לאורך כל השעות של היום, היום והלילה ככה זה נעשה, ושיתוף הפעולה כאן והנעימות שזה נעשה בלי שום תקלות בלי שום עימותים, בלי פרשים ובלי כל וגם פחות מזה, זה היה באמת שיא האירוע, ואני רוצה לציין את זה כהפקת לקחים מהאווירה שכאן הוועדה הזאת עשתה לאורך כל הדרך היא באמת יש לזה השלכה

אורי מקלב:       עכשיו אני רק מסקנות, קודם כול אחת ההצלחות זה להוביל לכך שמתחם 89 הציבור כאן לקח אותו, והוא לקח אותו אנשים ביקרו גם פה וגם שם, זה באמת הצלחה, אני לא חשבתי שיהיה אפשר לעשות שינוי של תעודה, אני כבר נמצא במירון הרבה שנים, לא חשבתי שיצליחו וזה הצליח באופן בלתי משוער באמת לקחו ריזיקה ונעשה

אורי מקלב:       אני חושב שצריך אחד המסקנות שצריך לעשות, אמנם לא קשור לתחבורה, אני חושב שאני הלכתי הלוך חזור בטח שמונה פעמים אם לא יותר במשך שעות היום, המעבר הזה של הלוך וחזור מהחניונים יותר נכון מההר אפילו עד 89 במעבר הצר הזה שיש מצד איך קוראים לכביש הזה עד 89? 866, מהכיכר של מירון עד 89 עד הצומת הלכו בצפיפות מאוד גדולה, אנשים הלכו הלוך וחזור זה היה כחוט השערה כל פעם מהצפיפות שיכול לקרות שם משהו, צריך לחשוב על זה על צד אחד להלוך צד שני לחזור שיכול להיות שצריך לעשות את זה, אם המקום יישאר באותו מקום אני שומע על השינויים, צריך לחשוב על מנהרה גם תת קרקעית ישירות ל89- ובמקום שיורידו שאנחנו היום מורידים, יכולים חלק מהאנשים ודאי להוריד שמה ומשמה גם לעשות, זה צריך אנחנו נשב ביחד, אבל זה אני רוצה להגיד בכותרת

אורי מקלב:       כפי שאמרנו שנה הבאה זה מוצאי שבת, יש ביטול חופשות אין חופשות שנה הבאה, ל"ג בעומר שנה הבא זה יום לימודים, זה משמעות מאוד מאוד גדולה לתחבורה ציבורית, נועה הייתה כאן זה אחד הבעיות, ההסעות צריכות להמשיך יש בתי ספר, זה לא יום חופשי, זה להשיג זה יכול להיות יום אירוע מאוד משמעותי

אורי מקלב:      מה שאני עוד יכול להגיד על המסקנה הסופית בעניין הזה, של התיאום שצריך לחזק אותו ולא רק לקראתו, לתאם את האירוע, התיאומים האלה הם באמת היו סוד ההצלחה, ואני מודה לכולם, אני אולי שכחתי עוד אנשים להודות להם, אבל באמת תודה לכולם, נמשיך את הפרויקט הזה שהוא היה פרויקט מאוד מאוד מוצלח שנעשה עם אנשים עם מסירות מאוד מאוד גדולה

אורי מקלב:       אני בשלב מסוים יכול להיות שאצטרך לעזוב בגלל ועדה לענייני חקיקה שנדחה, אבל אני מקווה ככל שאני אוכל אז אני אשאר פה תודה

צביקה פוגל: תודה רבה לסגן שרת התחבורה הרב מקלב, בהחלט דברים חשובים, לקחים חשובים

צביקה פוגל:       אנחנו נעשה סבב עכשיו, אני מבקש פעם נוספת לנסות להיות מאוד ממוקדים, וכדי שכולנו נתרכז אז גם לעסוק בלקחים, אני מבין שיש פה שתי מצגות, אז אנחנו נתחיל עם זו של התחבורה בהמשך לדבריו של סגן השר ואחרי זה לכב"א, אז בבקשה מי מציג את המצגת של התחבורה?     

נעה אבירם: אני אציג

צביקה פוגל: בבקשה

נעה אבירם:  נעה אבירם סגנית מנהל הרשות הארצית לתחבורה ציבורית אז קודם כל באמת תודה רבה, ואני שמחה שאנחנו כאן, ואני שמחה שאנחנו כאן באמת כדי קודם כל לברך על ההצלחה, ובכל זאת לראות מהם המקומות שאנחנו יכולים להמשיך ולשפר כדי להביא לאירוע מוצלח עוד יותר בשנה ובשנים הבאות

נעה אבירם:      אז באמת מבחינת התחבורה המטרה שלנו היא קודם כל להביא את הנושאים, את הנושאים הרבים, בסוף כמעט כל המגיעים, החוגגים המגיעים עושים את זה באמצעים כאלה או אחרים של תחבורה ציבורית, להביא אותם בצורה יעילה, בצורה בטיחותית לפני הכל, וגם בצורה נוחה ומכבדת, וזה באמת בהתאם למתווה שסוכם וסוכם ככה בתיאום טוב ומלא כפי שהוצג פה בין כלל הגורמים, בהובלה של השר לירושלים ולמסורת ושל הפרויקטור

נעה אבירם:       אני אגיד שמשרד התחבורה מעבר דובר פה על תקציבים, משרד התחבורה מעבר לכל התקציבים שמדוברים גם מקצה מדי שנה סדר גודל של 16 מיליון שקלים לצורכי הפעלה, לצורכי הסברה, לצורכי ליווי של הנוסעים המשתמשים בתחבורה הציבורית

נעה אבירם:       אנחנו מדברים על סדר גודל של שני שליש מהנוסעים שמגיעים מרחבי הארץ באוטובוסים, כשהשאר מתחלק דובר על הקהילות שמגיעות באופן עצמאי, וכן הנוסעים שמגיעים ברכב פרטי ועושים את המייל האחרון מה שאנחנו קוראים מאליפלט גם כן בתחבורה ציבורית, בעצם רוכשים את הכרטיס התחבורה הציבורית שהוא היתר השהייה, ואותו כנ"ל לגבי המגיעים בהיסעים פרטיים, וכפי שציין סגן השרה, גם אנחנו באמת מזהים במספרים את המספר הגבוה יותר של נוסעים שחוזרים, שחוזרים בתחבורה ציבורית שכנראה הגיעו בימים קודמים או שיגיעו בכל מיני אמצעים וחוזרים, וזה משהו שאנחנו ככה כל שנה לומדים ומחדדים את היכולת להיערך לו, כדי לתת את המענה מעבר למה שככה שצפוי על הנייר, כי אנחנו יודעים שבכל זאת יש פערים

צביקה פוגל: אלה שחזרו ולא הגיעו איך הם עלו? קיבלו אישור?     

אורי מקלב: אתה צודק זה שאלה לאחת המסקנות האם לבדוק אז אתה גורם לעוד לחץ, לעוד לבדוק האם יש לך כרטיס אין לך כרטיס, אנחנו לוקחים את האנשים מעלים אותם, כל עיקוב, זה נכון, נולדים עוד אנשים אני לא יודע איך זה קורה, אבל 10 אלפים איש זה משמעותי מאוד

צביקה פוגל: טרמפיסטים, כאלה שהגיעו למקום אחר

אורי מקלב: יכול להיות שהגיעו עם רכב פרטי והנהג שלו רוצה להתעכב או רוצה להקדים

צביקה פוגל: או מוניות או כל דבר אחר

נעה אבירם: בדיוק, הגיעו במגוון של אמצעים בסוף סדר גודל של 10 אלפים איש ויותר

נעה אבירם:      עשרות רבות כולנו השתתפו בעשרות רבות של פגישות של סיורים, ושוב אני חושבת שזה מעיד באמת על שיתוף הפעולה והתיאום מאוד מאוד חשוב ומאוד מאוד טוב בין כל הגורמים, מפעילי התחבורה הציבורית הגיעו כמובן ימים לפני, גם להכיר את השטח למרות שהם כל שנה שמה וכל שנה יש איזשהו שינוי וחשוב לנו להמשיך ולהביא אותם ולבוא איתם, כדי באמת לדעת שכולם ערוכים ומוכנים, עברו עם סוגים שונים של אוטובוסים כדי לראות שהכל עובר כמו שצריך, בפרט שכמו שציין סגן השרה נערכנו למזג אוויר סוער ולכל תרחיש

צביקה פוגל: מה פספסנו בהיערכות המקדימה נעה? חוץ מספר החוזרים

נעה אבירם: אז דובר פה על סיפור של מספר היעדים, אני אגיד שאנחנו בגדול, אני אם אני לא טועה מאז 2017 לא הוספנו יעד חדש, למעט קרית אריה שזה יעד שבעצם הוספנו בגלל שהרכבת היא בפעילות מצומצמת, זה אתגר מאוד מאוד גדול להוסיף יעדים, גם באמת מבחינת התשתיות שצוין - -     

אורי מקלב: יעדים של יציאה, נניח לקחת את באר שבע להוציא משמה גם אוטובוסים או כמו שהייתה דרישה או כל מקומות כאלה

יוסף דייטש: ערד, יש הרבה, קרית גת, יש הרבה ערים

אורי מקלב: זה ערים דרומיות מאוד שזה לא קצר

נעה אבירם: אז אני מציינת, זה גם בעיית התשתית מצד אחד, וגם מצד שני או בנוסף שבסוף זה איזושהי סמיכה שהיא תמיד קצרה מדי והיא משפיעה על כלל השירות בארץ ,בסוף בארץ זה גם יום פעילות יום חול וצריך לתת את שירותי התחבורה הציבורית בכל מקום

יוסף דייטש: שתבינו, כי זוהי נקודה שאנחנו קיבלנו עליה הרבה הרבה מאוד תלונות מערים קח עיר כמו ערד, עיר כמו ערד שגרים שם היום אני לא צריך להגיד לך כמה חרדים גרים שם, אין אוטובוס אין משמה תחנת יציאה

אורי מקלב: פעם היה בעבר ההיה

יוסף דייטש: בקרית גת המספר של המכסה שנתנו להם של הכרטיסים זה ממש מזערי לעומת הכמות של האנשים שגרים שם, יש הרבה יעדים שחייבים להרחיב אותם

אורי מקלב: אבל כפי שאמרנו, אבל אתה אומרת את זה גם, זה לא רק להוסיף יד, להוסיף יד זה כל מקום להכניס זה פאזל ענק

יוסף דייטש: צריך אבל אם אנחנו נתחיל לעבוד על זה עכשיו, אז בשנה הבאה אנחנו באמת נוכל להוסיף

אורי מקלב: נעה אם אתה יכולה להתייחס לשוב של האירוע, היושב ראש שאלה מה היה האירוע שלא תוכנן

נעה אבירם: בהחלט, אז אני רגע רק אתייחס בעוד מילה לעניין היעדים, אנחנו בהחלט מתייחסים לזה, ברור לנו שזה איזשהו פער שצריך לתת לו מענה, אנחנו מעריכים שצריך להכניס את הרכבת בצורה יותר משמעותית לאירוע, שוב יש מגבלות בגלל היתרי השהייה וכו', אבל בסדר זה לנו לפתור כדי באמת לאפשר להגיע לעוד חוגגים ובעוד יעדים

נעה אבירם:       הדבר הנוסף לגבי סיום האירוע כפי שצוין, דובר על 21:30, אנחנו יודעים תמיד למשוך את זה ככה לעוד שעה אפילו שעה וחצי יותר, בפועל בעצם מההר מטרמינל 1 הוצאנו נוסעים עד אחרי חצות, וממש הגענו למצב שבפרוד אנחנו מפנים אותם עם אוטובוסים אחרונים שהגיעו, כולל אפילו ברכב פרטי של אחד הסדרנים שם כדי שאף נוסע לא יוותר מאחור, אבל זה משהו שאנחנו לא יכולים להיות במצב הזה שאנחנו על הקצה מה שנקרא

יוסף דייטש: אנחנו רשמנו לעצמנו את הנושא הזה ואנחנו אמרנו שצריך לחדד את הנושא של דיוק לוחות הזמנים של ביצוע זמני ההדלקות, לפעמים אנחנו נכנסים לתהליך שאת יודעת מתעכב פה האוטובוסים לא מגיעים בזמן, ובפיק האחרון אוטובוסים של אנשים שהיו צריכים להגיע להדלקה של האדמו"ר מרחמסטריווקה שהיו צריכים כבר להיות שם בשעה 18:00 הגיעו להר רק בשעה 19:30, 20:00, אז אנשים שמגיעים אליו לעשות את החלקה מגיעים לעשות את התספורת נכנסים להר רק בשעה 19:30, 20:00 שהוא היה צריך להתחיל ב-19:30,19:00 הוא היה צריך להתחיל את ההדלקה ואנשים שלו אומרים לא הצלחנו להגיע כי עצרו אותנו במחסומים, אז הוא התחיל את כל ההדלקה שלו בשעה שעה וחצי איחור

אורי מקלב: במודעות יש אנשים שחושבים שאנשים שלא רוצים להיכנס לתוך המסגרת, אומרים אנחנו נבוא ובסוף היום אנחנו עושים מה שאנחנו רוצים, צריך לתת לאנשים שאנחנו לא עוזבים את המקום

צביקה פוגל: בואו נתקדם הבנו

נעה אבירם: זה גם באמת הנקודה של נהגים תקנה 168 ועל מנת לשמור על הבטיחות אנחנו לא נמשוך אותם למעלה ממספר השעות המותר

נעה אבירם:       כרטיסי נסיעה בתחבורה הציבורית, בסך הכל הוצאו קצת למעלה מ-190 אלף כרטיסים, נרכשו כ-160, מומשו פחות מזה, מומשו סדר גודל של 120

אורי מקלב: הסיבה בגלל שהיו שעות שלא התאימו לאנשים, חלק מהכרטיסים האלה נתנו גם בשעות שלא התאימו, נניח בערב ל"ג בעומר בשעה 07:00 לא היה מה לעשות עם הכרטיסים האלה, זה כרטיסים שלא נמכרו זה דוגמה

נעה אבירם: כן, זה כרטיסים שלא נמכרו, אנחנו יודעים שבחישוב של מספר המגיעים ברכב הפרטי לקחנו יותר מדי ספרים של ביטחון, ואנחנו חושבים שפה התפספסנו עם כרטיסים שניתן היה בשעות גם בשעות טובות להציע לציבור, אז שוב פעם זה - -     

אורי מקלב: לקחנו ממוצע של פרטית, 10 איש שמונה איש, שבעה שמונה, בפועל לא היו רכבים קטנים שהגיעו

יוסף דייטש: בפרייבטים לקחנו חמישה והתברר בסוף שזה לא - -     

אורי מקלב: שהתמהיל זה לא בדיוק תמהיל מדויק, זה הפקת לקחים

צביקה פוגל: מצוין בשביל זה אנחנו פה

נעה אבירם: בהחלט, אז באמת דיברנו על מהלך האירוע וגם ציין את זה סגן השרה, אז כמובן ששעות הבוקר ושעות הצהריים היו שעות, מבחינתנו היינו בפעילות, כולנו פה היינו כבר בפעילות וחדר מצב פעיל ואוטובוסים שמגיעים, אבל יחסית מעט נוסעים, כולל באמת כאלה שרכשו כרטיסים ופשוט לא הגיעו, מי שהגיע לא ראינו אותו יורד, מטבע הדברים חיכה ככה לשעות הערב ולהדלקות ונשאר מעבר להיתר, וזה כן הציב אותנו באיזה שהוא כל הזמן מתח, מבחינת מספר העולים למול מספר היורדים ומבחינת מספר האוטובוסים שאנחנו צריכים להבטיח שיהיו כדי בסופו של דבר להצליח להוריד מההר לכל רחבי הארץ את כל אותם חוגגים

נעה אבירם:       ובאמת את הפיזורים המסיביים התחלנו לראות בחצות, כשלא הרבה אחר כך כפי שצוין נעצרה כניסת האוטובוס כניסת הנוסעים, אנחנו כן העלנו אוטובוסים כדי להיות ערוכים לפיזורים כדי להיות ערוכים להצטברות של נוסעים על ההר, בתוך ככה עולם של אי ודאות שלא ידענו אם זה עכשיו סגירה של האירוע ולכמה זמן וכו', אז התקבלה ההחלטה להפעיל את נוהל החירום, ולכן אני באמת חושבת עבדנו עליו רבות ונערכנו, וגם מול כל מפעילי התחבורה הציבורית וכמובן כמובן מול רכבת ישראל, מרגע שהבנו שזה מה שקורה, הפננו יעדים עיקריים אשדוד, בית שמש, וירושלים לרכבת, ידענו גם לתת להם את המענה בתחנת הקצה, זאת אומרת הם יגיעו לתחנת הרכבת באשדוד הם לא יישארו שם בלי מענה, אלא את הקווים המפזרים לתוך העיר, וזה בעצם הבטיח לנו את מספר האוטובוסים הנדרש כדי לפנות את החוגגים לשאר היעדים

נעה אבירם:       אני גם אגיד שפה מערך ההסברה וגם מערך האבטחה שהוא לא צוות ההסברה, ובכל זאת הם ככה לקחו על עצמם והסבירו לציבור, וככה קיבלנו את שיתוף הפעולה של הציבור שזה באמת היה מאוד מאוד חשוב כדי לאפשר לאירוע להמשיך להתקיים בצורה כזו

נעה אבירם:      דיברנו על הפער בין הסיום המתוכנן לבין הסיום בפועל, אז ההישגים העיקריים באמת דובר פה, ומעל הכל ולפני הכל והבסיס לכל זה שיתוף הפעולה הטוב והתיאום, ואנחנו מוקירים את זה גם כאמור עם השר הממונה וגם הפרויקטור, עם השותפים שלנו גם במחוז צפון וגם באגף התנועה, שבאמת אני חושבת שהיה שיח מאוד מאוד טוב, גם מראש וגם בזמן אמת, גם לתת מידע ולקבל מידע, ולתת מענה תוך כדי, חיוני וקריטי וטוב שכך ואת זה רק להמשיך ולשמר

נעה אבירם:       התשתיות לנוסעים שופרו משמעותית השנה זה דגש שניתן בשנים קודמות, יכולנו לספק כאמור באמת בהובלה של המשרד לירושלים ולמסורת גם בעולמות של הצללה, בעולמות של מים ושל המתנה וכו', אז נכון שהתחבורה זרמה רוב הזמן ולא היה צורך להמתין, ובכל זאת יכולנו לכבד את הנוסעים שלנו בהמתנה שלהם

נעה אבירם:      פרוד, המעבר לפרוד כטרמינל, בעצם תחנה מרכזית נוספת מאוד מאוד חשוב, גם מבחינתנו גם מבחינת המשטרה, היה שם כוח אדם בכיר שידע לנהל את האירוע הזה, שבעצם זה נתן שקט גם מבחינת הבטיחות של הנוסעים, של הנהגים של האוטובוסים, וגם כאמור התפעול וחוויית הנסיעה כולה

נעה אבירם:       הנושא של הרכבת, אז התייחסתי אליו בעצם קודם כל נאלצנו והשתמשנו בחירום בצורה טובה, אבל הרכבת אנחנו גם יודעים להגיד שהיא הביאה ופינתה אלפים רבים של בעצם של נוסעים באמצעות רכבות מיוחדות בחירום, וגם באמצעות בעצם הורדנו לרכבות הסדירות אנשים שהעדיפו לחזור לביתם או ליעדם ברכבת, סיפקנו כל הזמן איזשהו שאטל לרכבת ובאמת נעשה בזה שימוש, ולכן אני אומרת זה איזושהי נקודה לנו לראות איך אנחנו מרחיבים את השימוש, זה יאפשר לנו להגדיל את מספר החוגגים

נעה אבירם:      אז דובר על כמה מפתחות ככה שאנחנו מזהים, מכירת הכרטיסים המרוכזת, תחבורה ציבורית והיסעים ורכב פרטי, הכל במקום אחד מבחינת הנוסעים עם חברה שיודעת לעשות את זה, ויודעת לפרסם את זה בתיאום פה עם כולנו, כן אנחנו צריכים לחזק את השירות הטלפוני ואת התמיכה הטלפונית, עוד פעם בדגשים שלנו

נעה אבירם:       דובר על מפת היעדים, כמות האוטובוסים שהקצינו גם ליעדים הקצרים וגם לחירום, שאלנו את עצמנו אם זה מעל ומעבר, תמיד עדיף להיות בטוח מלהצטער מה שנאמר, ובהחלט ידענו גם לנהל אותם היטב במהלך האירועים

נעה אבירם:       הרחבנו את יכולות הבקרה שלנו, גם אנושית, גם אלקטרונית, גם באמצעות מצלמות גם באמצעות חיווים אחרים, שבעצם ידענו לומר הרבה יותר טוב כמה אוטובוסים נמצאים, כמה אוטובוסים בדרכם להר ואיפה בדיוק, גם פה יש עוד מקום לשיפור, וזה עשינו איזשהו פיילוט ועכשיו צריכים לשדרג אותו ולשפר אותו לקראת האירוע הבא

נעה אבירם:       במסגרת תכנון פעילות הקווים, כן השארנו כמה שעות שהם ללא הגעות או כמעט ללא הגעות להר כדי כל הזמן לייצר את הוויסות, אם אנשים נשארים קצת יותר חוזרים, כדי כל הזמן לשמר את היכולת לתת מענה, וכמובן הרכבת שוב

נעה אבירם:      כן כמה דגשים שהם מעבר לדברים שאמרתי - -     

אורי מקלב: אני רק רוצה חצי שנייה אדוני היושב ראש, זה בדיוק הנקודה שאנחנו לא יודעים לתכנן אותה, אפשר לתכנן אנשים שיגיעו באוטובוסים, אבל מתי הם חוזרים בתוך החמש שעות אתה לא יודע, יש אנשים שעושים את זה אחרי שעה, יש אנשים שאחרי שלוש שעות אחרי ארבע שעות, ואז אתה יכול לקבל, הכל הרי זה אוטובוסים שמגיעים הם אלה שצריכים לקחת אותם, ואז אתה יכול להגיד לא באו האוטובוסים יצאו ריקים ואז בשעה האחרונה כולם מגיעים, או שהשעה אמצעית כולם מגיעים, זה דבר שאגב לא מצאנו את הפתרון למבוכה הזאת או למדוכה הזאת

צביקה פוגל: תודה

נעה אבירם: אז באמת עוד כמה דגשים שהם נקודות לשיפור, אנחנו בעצם מקבלים את ההקצאות של כמה היתרים יינתנו לפי סוג הסעה, אם זה תחבורה ציבורית או רכב פרטי או הקהילות, אנחנו מקבלים את זה בעצם מהמשרד למסורת והפרויקטור, אנחנו קיבלנו את זה ככה מאוחר, טיפה כמעט מאוחר מדי, כן הצלחנו להיערך אבל זה משהו שהקשה עלינו גם אחר כך לטייב ולייעל ואולי שוב פעם להרוויח עוד כמה כרטיסים

נעה אבירם:       ובאמת הנושא של משך היתר השהות, נקבע חמש שעות, אנחנו רואים שמי שמגיע מוקדם בואו הוא קונה את זה כי זה הכרטיס שנשאר לו אבל בפועל הוא נשאר יותר ונשאר להדלקות האטרקטיביות נקרא להם, וזה גם איזשהו פער שנוצר

נעה אבירם:       אופן סגירת האירוע דובר, תיאום בין גורמי המשטרה בשטח, אני אומרת נתקלנו בכל זאת בכמה מקרים של מעבר בחסימות, שלא ככה שהיה ממש ברמת בסוף השוטר בשטח, אבל זה משהו שבאירוע כזה גדול אנחנו לא יכולים להתעכב עליו, אנחנו לא יכולים כל פעם לחזור לאותו קו 25 שבא לשרת את היישובים הכלואים שזו הדרך היחידה שלהם לנסוע במרחב, וכל פעם הוא לא מגיע כי לא נתנו לו לעבור, גם אנחנו צריכים לראות איך פותרים את זה מערכתית

אורי מקלב: הגיעו עוד נהגים שזה חשוב גם אחד המסקנות שלקחו, כתבו מירון בוויז, במקום לקחת את המירון מה שנתנו להם את נקודת הציון שלהם, הם השתמשו מירון, לא הזהירו אותם שיש אוטובוסים שנסעו שעתיים מסביב ולא נתנו להם להיכנס והם לא הגיעו למקום הנכון, זה גם מסקנה שצריך מאוד לציין, שכל נהג שנוסע צריך לקחת את נקודת הציון שהוא קיבל מהחברה להיכנס למירון, ולא סתם לכתוב מירון לישראל

נעה אבירם: אנחנו כבר עכשיו מספקים להם תדריכי נהג, וזה באמת עוד דגש שלכאורה חשבנו שהוא מובן מאליו אבל אנחנו נשפר אותו

נעה אבירם:       אירוע משפחות, בעצם המשפחות הגיעו בהסעות משלהן, הוחלט מסיבות כאלה ואחרות שהן לא יחנו בסמוך למקום האירוע, והם השתמשו באיזשהו שאטל באמצעות התחבורה הציבורית, ברגע האחרון המיקום האיסוף שלהם השתנה, אני אגיד שאנחנו באמת לקחנו את זה, זה הפכה להיות המשימה מספר 1 כי שם אסור ליפול ולו במעט, ושמנו שם את הכוחות הכי חזקים שלנו ושל מפעילי התחבורה הציבורית

נעה אבירם:       יחד עם זאת לא היה ליווי לתפיסתנו לא היה ליווי מספק של המשפחות ממקום האירוע שלהם למקום איסוף האוטובוסים, לא הועבר אליהן המידע בצורה מיטבית, ואני חושבת שפה צריך לתת את הדגש יותר טוב, לא יכול להיות שזה יהיה עניין של מזל, פה אנחנו באמת חייבים להיות מאוד מאוד קשובים

צביקה פוגל: אנחנו חייבים לסיים נעה

נעה אבירם: כן אנחנו בשקף האחרון, דיברנו לשנה הבאה מלבד כל הדברים שאמרנו, הסיפור הזה של אירוע במוצאי שבת אתגר גדול, ופה אנחנו צריכים באמת לקבל להבין למה נערכים, ברור לנו קודם כל שהאירוע הזה לא יתחיל במוצאי שבת, האירוע יתחיל בחמישי כדי שאנשים שרוצים ללון באזור, וזה שביום ראשון אין חופש במערכת החינוך, אנחנו היום מתבססים בהרבה מאוד מהמשאבים שלנו אוטובוסים ונהגים, גם נהגים האינהרנטיים אורגניים של תחבורה ציבורית, אבל גם הקבלנים שבסיום בתי הספר, וזה פער שאנחנו מאוד מאוד מפחדים ממנו

צביקה פוגל: ברור הנקודה ברורה

נעה אבירם: לסיכום שוב, האירוע עבר בהצלחה מרובה בכלל מבחינה תחבורתית, שיתוף הפעולה, וכאמור אנחנו כבר מוכנים ואנחנו מתחילים את ההיערכות הפנימית שלנו, ובאמת רוצים כבר להתחיל להיערך כל הגורמים יחד כדי להגיע כמה שיותר מוכנים, תודה רבה

צביקה פוגל: תודה רבה לנעה ממשרד התחבורה, את"ן בואו נשלים רגע את התחבורה, רק לקחים

יעקב מזרחי: אז אני באמת אעשה את זה ממוקד מאוד, אז כמובן שבוצעו לפחות לקחים אצלנו בתוך הבית ברמה גם מול המחוז בתוך האגף עד לרמת השוטר שעומד ונותן לקו 25 לעבור או לא נותן לקו 25 לעבור, ואני אתחיל בזה ואני אגיד שפה אני רוצה לגעת באמת פעם במאקרו של המאקרו, אז קודם כל אם אני מסתכל על לקח וזה נאמר כאילו על הדרך, אבל האמון, עבודה והאמון שנעשה פה גם מול גורמי פנים בתוך המשטרה, גם מול הפרויקטור, בטח ובטח מול הפרויקטור, ההפקה, מד"א, כב"א והדרך שעבדנו עם משרד התחבורה, אני חושב שזה המתכונת להצלחה, כי בסוף את כל התקלות בדרך ידענו לפתור, והאמון הזה הוא לא נבנה ממקום של הצהרות אין בעיה אין בעיה אין בעיה, אלא הוא נבחן הלכה למעשה פעם אחר פעם בשטח, בבעיות שעלו, נתנה פה דוגמאות את המשפחות השכולות לדוגמה, כן זה היה פה אם לא היינו נכנסים קצין אגם של צפון, אני, הפרויקטור, הפקה במשרד התחבורה לתוך האירוע, אני לא יודע איך האירוע הזה היה נגמר, לצד זה אני אומר שהקטע המקצועי והבטיחותי אף אחד לא ערער עליו, כלומר אם אגף התנועה החליט שמבחינה מקצועית צריך לעשות איקס לא ערערו, גם אם היו מחלוקות כאלה וכאלה בסוף הלכו לכיוון הזה

יעקב מזרחי:       נושא של תשתיות דיבר על זה דויטש ואני אומר ככה, הכנסנו את מתחם 89 כחלק בלתי נפרד מההילולה זה נאמר פה, הצירים העוקפים אנחנו צריכים להבין שציר 866, 89 כבר זה לא קטע של מעבר זה מעבר הולכי רגל, אלתרנו השנה איזשהו מעבר עוקף, תודה לאל שלא השתמשנו בו לחירום, ולכן אני אומר זה משהו שחייב להיכנס לקטע של התשתיות, לייצר ציר עוקף כדי להוציא למעשה את התנועה לצד השני, שיוכל לשמש אותנו גם למעבר אוטובוסים שדיברו, ובטח ובטח לגבי רכבי חירום, לכן אני אומר זה משהו שחייבים לתת לו מענה

יעקב מזרחי:      הנושא של הוולת"מים, כשאני אומר ולת"מים גם במזג אוויר יצאנו בשן ועין, וזה שנתיבי ישראל נרתמו לילה לפני נכנסו עם כל הכלים ועבדו כל הלילה והצליחו איכשהו להכשיר את השטחים, אם היה ממשיך לרדת גשם אני לא יודע מה היינו עושים, ולכן אני אומר כשאנחנו חושבים על התשתיות והכשרה של החניונים, החשיבה צריכה לקחת מראש את האפשרות שאנחנו נגיע למצב הזה, ולא להיתקל במצב שעכשיו אנחנו מחפשים את עצמנו

יעקב מזרחי:       היכולת שלנו לתת את המענה לעיכוב לתנועה, כי אנחנו השנה בהמלצה של הפרויקטור אמרנו לכם הבנו שבסופו של דבר זה משהו שלא לא מתקבל טוב בעיני הציבור, אבל עדיין התעקשנו על חניוני הויסות שעשינו אותם בכניסה להר והשתמשנו בהם פעם אחר פעם, בתיאום כמובן עם הפרויקטור בצורה מושכלת עם משרד התחבורה כדי לתת את הפתרונות, ולכן זה משהו שצריך להשאיר אותו גם כמענה לחירום

יעקב מזרחי:       אני כמו שאמרתי נוגע במאקרו, זה המאקרו אני רוצה להגיד באמת, קודם כל שלא נשכח מדובר פה על רן, עלי, בסוף זה השוטרים והאנשים שבשטח, הם אלה שעשו את העבודה, הם אלה שצריך להגיד להם את התודה, ובטח לכל הגורמים פה, אז תודה רבה, בטח לכל הגורמים החברים ולכל מי שעסק במלאכה

צביקה פוגל: יש עוד מישהו שנוגע לעניין התחבורה כדי שנסיים את הפרק הזה? תודה רבה

צביקה פוגל:  אוסקר בבקשה רק לקחים, אני מבין שגם לך יש מצגת נכון?     

אוסקר פוקר: כן, אם אפשר במצגת לשים בשקף רביעי סרטון קצר, כבוד השר אדוני יושב ראש הוועדה, הפרויקטור, אני רוצה להציג לכם סרטון שבעצם ייקח אותנו גם למירון ובכלל כל אחד מאיתנו, כדי שתבינו על מה אנחנו, קצת על העולם של הכבאות ומה קורה לנו

אוסקר פוקר:       אני לוקח את זה גם לתוך האוטובוסים אנחנו כבר סיימנו את החלק של התחבורה והחניונים והאוהלים וכל מה שיש, זה עובד?     

צביקה פוגל: אוסקר תתחיל עם הלקחים יגיע הסרטון נראה אותו

אוסקר פוקר: בואו נתקדם, כעיקרון אני אתן איזשהו תקציר קטן מה רציתי להראות בסרטון, מדובר על שני בתים, אחד אנחנו קוראים לו הבית של סבא וסבתא, זה בעצם הבית שלנו פעם, והיום הבית שלנו היום, אנחנו כעיקרון היה אפשר לראות את עוצמת האש שהיא מתפתחת, תוך שלוש דקות בבית שלנו היום אין את מי להציל בתוך הבית, ובגלל שזה לא עובד, אז אי אפשר להראות את העוצמה לעומת חצי שעה שלקח לאש לעטוף את כלל חלל החדר, נגיד בשנות השישים והשבעים כשהבתים שלנו היו עשויים מחומרים פחות סינתטיים ופחות דליקים

אוסקר פוקר:       זה לוקח אותנו גם לאוהלים גם לאוטובוסים שאנחנו עושים בהם היום, גם לחניונים וגם לכל מקום ותכף אני אגע בזה

אוסקר פוקר:       אז קודם כל אני רוצה לגעת ככה נקודתית בחוק הסדרת הילולת הרשב"י הוראת השעה בעצם, יש לנו כמה היבטים ואנחנו התייחסנו כשדנו פה בנושא של לוחות הזמנים, וידידיי אופיר מהמשטרה גם כן אז אמר שזה קצת אוטופי הלוחות הזמנים ולאשר את ההילולה כמה ימים לפני, חשבנו שאנחנו הולכים לאיזשהו עידן חדש, אבל בדקה 90 ראינו שבעצם זה בלתי אפשרי, וצריך לחשוב שוב בעניין החקיקה, יש דגשים נוספים בנושא הזה, אנחנו נעביר אותה כי עשינו הפקת לקחים פנימית, אנחנו נעביר אותה בדרכים המסודרות דרך יועצים משפטיים

אוסקר פוקר:      אנחנו כבר מעכשיו מסתכלים על מירון תשפ"ד ועל נושא החניונים, ואנחנו אומרים שבעצם צריך לממש את ההתחייבות ואת הדרישה שלנו לתשתיות מים קבועות בחניונים, כי אנחנו רואים את החניונים כאיזה שהוא מוקד נוסף, כל חניון מבחינתנו הוא אירוע בפני עצמו, זה מאות אוטובוסים, זה מטען אש מאד גדול, זו התקהלות מאוד גדולה, זה אוהלים, וחוץ מזה ככלל אירוע כזה צריך תוכנית בטיחות, אז שנה שעברה ולפני שנתיים דילגנו על נושא תוכניות הבטיחות, ואני חושב שאין לנו את הפריבילגיה השנה לעשות את זה

אוסקר פוקר:       אנחנו מתחילים לעסוק במירון החל מינואר, בשלושה חודשים לפני נתנו את התנאים המוקדמים, ועם זאת הגענו לדקה ה-90 יום לפני אישורים שהוצגו לנו משנת 2011 ודברים כאלה, זאת אומרת אני אומר בואו תקשיבו לנו, אנחנו עושים היערכות מקדימה אנחנו בשבילכם, אנחנו בשביל לתת לכם בעצם את ההילולה לא השמחה אלא את ההילולה הבטוחה, ואם אנחנו מדברים על בטיחות ואנחנו עושים כל כך הרבה עבודה, אז בואו נעשה את העבודה כמו שצריך

אוסקר פוקר:       במיוחד כשאנחנו מתריעים על לינה של עובדים וכל מיני צימרים בכל מיני כאלה במקומות ארעיים, אנחנו לא רוצים לראות אף אחד מהעובדים שמה עושים לינה או איזושהי שהיה במבנים שהם קצת לא בטיחותיים

אוסקר פוקר:      תוכניות הבטיחות, מבחינת סדר הקהל וכמות האנשים שהם כלולות בתוכנית הבטיחות, אז אנחנו חייבים לעמוד בהם, זה כבר נכתב פעם אחת בדם, וזה נכתב הרבה פעמים בדם עוד לפני, והשנה ככה הייתה לנו עוד איזושהי חריגה, וצר לי שאני רק אומרת את הנושאים לשיפור ולא את הנושאים לשימור כי אותם אישרתי במשרד ואני דן רק בהם

אוסקר פוקר:       הם צריכים לכלול את כל מעברי המילוט מה שלא כלל השנה, ואנחנו חייבים לתת את הדגשים לדברים הקטנים האלה, שליש מהאוהלים והמבנים שהיו במתחם ההילולה היו לא של האנשים שבאו לחגוג אלא שלנו של כל הגופים שיושבים כאן, החל מאיחוד הצלה, מד"א, פיקוד העורף, המשטרה וכן גם אנחנו הכבאות, ההפקה דינם כדין כל אוהל אחר, זאת אומרת שנה הבאה אני חושב שצריך לתת לזה איזשהו דגש אחד, להכניס את זה לתוך החבילה, כי דין אוהל כזה לא משנה מי יושב בו, גם אם זה הכבאות או פיקוד העורף, הוא צריך לעמוד בדינים ובתקנים שנדרשים

אוסקר פוקר:      מעבר לזה בהיבט המבצעי, היינו ערוכים ועשינו נוהל עבודת מטה סדורה, שכלל נוהל קרב סדור יחד עם כל הגופים, במיוחד עם המשטרה ועבודת היערכות לפני זה, כשאנחנו פועלים בעיקר לאור המטרה

אוסקר פוקר:      אנחנו כבר בתהליך של הפקת לקחים מתקדם, עשינו את הראשוני, אנחנו מפיקים לקחים ולומדים ואנחנו נערכים כבר למירון תשפ"ד, מבחינתנו אין אתגר באיזה יום זה יוצא, אנחנו נערכים ואנחנו מקווים שההיערכות שלנו תסייע גם לכם, תודה

צביקה פוגל: יפה מאוד, תודה רבה אוסקר, תודה רבה על כל השיתוף פעולה, היה בהחלט ראוי

צביקה פוגל:       אנחנו עכשיו סבב הצלה, מד"א, איחוד, זק"א אחד אחרי השני, בבקשה

רונן בשארי: אז בפתח הדברים אני לא רוצה לחזור

צביקה פוגל: כן רק לקחים אם אפשר בבקשה

רונן בשארי: אז קודם כל בפתח הדברים אני רוצה להודות לשר, לממונה, לך היושב ראש, משטרת ישראל ולכלל היושבים פה סביב השולחן, על באמת שת"פ הדוק, מכבד מקשיב ובאמת כל אחד הלך לקראת השני על מנת שכל האירוע הזה בשלב ההכנות יהיה מוצלח, וכמובן בפועל בביצוע בפועל

רונן בשארי:      אני אגע רק בשתי נקודות עיקריות של שיפור, הם הוזכרו אבל אני אחדד אותם, אחד הלו"ז הקצר של אי הוודאות בעצם הכניסה אותנו ללופ של זמן קצר להיערכות ומוכנות

צביקה פוגל: סליחה רגע, בכמה אנשים טיפלנו במהלך האירוע הזה? סתם מידע

רונן בשארי: אז א' היה לנו באמת מזג אוויר נוח שבאמת הקטין לנו את הטיפולים, אבל סך הכל טופלו במקום 245 מטופלים, מטופלי שגרה דרך אגב לא משהו כתוצאה מנפילות וכיוצא בזה, ו-41 פינויים כולם קלים לבתי החולים בגזרת האירוע, אם אתם רוצים למשל את הדוגמה ל-2019 שזה בעצם לא הקורונה ולא אחרי האסון, היו טיפולים 400, וגם בסיבות ה-50 פינויים, זאת אומרת אין ספק שהמזג האוויר פה הכריע מבחינת כמות הטיפולים

רונן בשארי:       והנושא השני כבר דובר על ידי חיים מאת"ן, אז אין ספק שצריך להרחיב את צירי הפינוי בחירום ולתת דגש לפינוי השגרה, שהם בעצם אלה הדגש העיקרי, כי בסוף המטופלים שמפונים בשגרה הם המהות, באירוע רב נפגעים אני מאמין שיהיה ההשתלטות על צירי הפינוי וההרחבה שלהם, אבל מה שנשאר בסוף זה הפינויים בשגרה, שבעצם בגלל שאלתרו צירי פינוי לשגרה, אז זמן הפינוי של האמבולנס לבית החולים וחזרה לקח המון זמן, עד כאן ובאמת תודה רבה לכולם

צביקה פוגל: מה שיהיה לי חשוב, אני אבקש בסוף מכל אחד מכם להעביר לנו את הלקחים הכתובים, ב-245 שזה אם אני זוכר נכון 0

צביקה פוגל: 1% מסך ה-200 אלף שהיו שם זה באמת כמעט כלום, אבל מה היו המאפיינים של הטיפולים, תשלחו לי זה כדי שנדע למה להיערך בפעמים הבאות

צביקה פוגל:      איחוד? גלעד בבקשה

גלעד סולומון: טוב צוהריים טובים

צביקה פוגל: אחר הצוהריים טובים, אנחנו כבר אחרי 16:00 זה אחר הצוהריים, כן

גלעד סולומון: עוד מעט ערב טוב, יש לי כאן סיכום 100 עמודים פנימי אחרי זה אני אעביר אותו בצורה מסודרת כמובן

צביקה פוגל: 100?     

גלעד סולומון: 100 עמודים, סיכום רציני כמו שצריך עם כל הלקחים, אבל נעביר את התמצית העיקרית

צביקה פוגל: אתה עובר לעמוד 100 אני מקווה עכשיו, כן בבקשה

גלעד סולומון: לא לא לא, אני אעשה את זה קצר ותכליתי, לשמחתי יש הרבה אירועים במדינת ישראל שיש בהם המון, אירועים גדולים בוא נגיד ככה, ולצערי יש הרבה אירועים עם פוטנציאל פצועים, ולכן העבודה יחד היא חובה ולא המלצה, אני אומר את זה פה לכולנו וראינו את זה פה בצורה מאוד מאוד טובה במירון, כאשר המטרה היא אחת הצלת חיים

גלעד סולומון:       מסקנה פרקטית כמו שרצית, יש לי מסקנה אחת מאוד מאוד חשובה נושא השילוט, לא היה שילוט אחוד, ובן אדם עכשיו שרוצה להגיד איפה הוא נמצא, בין אם הוא פצוע בין אם הוא צריך עזרה, הנושא של השילוט לשנים הבאות, שילוט אחוד הוא נושא שהוא חשוב וצריך לשים עליו דגש

גלעד סולומון:       כמובן תודה על כל הסיוע, לך יושב ראש הוועדה על הדחיפה, לשר ולפרויקטור שבאמת ליווה אותנו יד ביד, למשטרת ישראל וכמובן גם למד"א, תודה נעביר את הכל מסודר

צביקה פוגל: יפה מאוד תודה, זק"א בבקשה מר חיים וינגרטן

חיים בוגר: שלום חיים וינגרטן ראש אגף המבצעים של זק"א, תודה לשר, ליושב ראש הוועדה ולפרויקטור באמת על האירוע הנפלא

חיים בוגר:       חילקנו באירוע למעלה מ-24 אלף צמידי זיהוי לילדים, זה הפחית בצורה ניכרת את הילדים הנעדרים, כלל ילד היה לו צמיד זיהוי, מתוכם טיפלנו בשש אירועים חריגים של ילדים שנעדרו פחות מגיל ארבע

חיים בוגר:      חילקנו בסיוע הפרויקטור עשרות אלפי בקבוקי מים, הדרך מנקודת 89 עד הציון היה להם דרך קשה, הגיעו אנשים ממש צמאים לנקודה, עשרות אלפי בקבוקים שהכילו המתנדבים היה מאוד מאוד חשוב, אנחנו מצעים לשמר את זה

חיים בוגר:       הקשר עם מד"א והמשטרה היה מצוין, קבלנו פתרון לכל בעיה, בשבת היה אירוע שעם המאבטח שנדקר, מתנדב זק"א הלך לעזור לו והוא נדקר גם הוא נפצע, המשטרה עצרה את המעורבים מהר מאוד, ישר כוח על זה

חיים בוגר:       היה בעיית כרטיסים למתנדבים שנרשמו, נרשמו המתנדבים להגיע למשמרות, הם לא יכלו להגיע, לא היה להם כרטיסים לאוטובוסים, צריך לחשוב על פתרון בנושא הזה, מתנדבים שנרשמים הם נרשמים לפי משמרות, וצריך לחשוב על איזה כרטיס למתנדב שיוכל להגיע, הכל היה בסדר תודה רבה

צביקה פוגל: יפה מאוד תודה רבה לך, משטרת ישראל

רן לוי: טוב אנחנו נתחיל כמחוז, אצלנו זה התנקז העיקר, אנחנו למעשה תכננו את כל עבודת המטה, אז כבוד השר, חבר הכנסת צביקה יושב ראש הוועדה והפרויקטור שנמצא פה, אנחנו למעשה ביצענו סיכום הפקת לקחים עם כלל השותפים שנמצאים כאן בראשות מפקד המחוז וראש אגף התנועה, גם כן כתבנו סיכום מסודר והוצאנו אותו לכלל הגופים, אנחנו נעביר אותו גם אליכם

רן לוי:       לא סוד שההילולה זה האירוע הגדול ביותר מסוגו במדינת ישראל אם לא בעולם מבחינת אירוע דתי, אנחנו השנה אפשרנו לקיים 26 חסידויות ביצעו הדלקות השנה, כשאנחנו התחלנו את התהליך עצמו דיברנו על תישים וכל מיני סיסמאות כאלה ואחרות, ובוצעו פה הדלקות, חזרנו למסורת ,ולמעשה זה חזרנו למקום הטבעי של ההר הזה מירון, כולל האירוע ההזכרה עצמו שבוצע במתחם ההילולות שדיברו עליו

רן לוי:       אני בנושאים שאני אגע זה ברמת המאקרו, לא חפירה למטה ואני אצמצם גם כן

רן לוי:      כמובן שאנחנו לאור הפקת הלקחים, אנחנו ירדנו פה ונגענו בכל מתחם, כל מפקד העביר בצורה מסודרת, ישבנו וכתבנו את הדברים, יש לציין ולומר שרוב הדברים הם לשימור, פחות לשיפור אבל יש דברים קריטיים שהם שיפור, ובהם אנחנו נטפל וחלקם אנחנו כבר מתחילים לטפל

רן לוי:       למעשה עבדנו באמת מאוד מאוד מסודר וסדור, התחלנו למעשה באיפה שהוא ב- לנובמבר ומשם התחלנו לנוע, שזה היה סד זמנים צפוף מאוד מאוד מאוד מאוד אבל עמדנו בזה, וכמו שאמר הפרויקטור, למעשה כשאתה עובד בלחץ כנראה שהדברים יוצאים טוב יותר

רן לוי:       אז מבחינתנו הנושא של שר אחראי, של פרויקטור, של עבודת מטה סדורה אם כי בלחץ זמנים קצר, שיפור תשתיות זה משהו שלא קרה אף שנה, דיברנו כל שנה ניסינו, קיווינו לא הגענו לזה, ובהתערבות של כולם אז בסוף כן קרה

רן לוי:       מה שהלחיץ אותנו ביותר זה הצפיפות של הקהל על ההר, בסוף הצלחנו להגיע לנתון של 50

רן לוי: 5 אלף אנשים שיכולים להיות בכל זמן נתון במתחמים, בפיזור

רן לוי:       הנושא של וויסות הקהל שהוא היה הדבר החשוב ביותר, תכנית של ויסות קל שהפרויקטור הציג אותו בסופו של דבר, משהו שגם כן חדש וילווה אותנו לאורך השנים

רן לוי:       הנושא שהצליח במיוחד בהילולה הזו זה נושא הפיזור של האירועים, אנחנו מדברים על מתחם 89, אני יכול להגיד שאני 28 שנים עושה את האירוע הזה, ה-89 זה תמיד היה איזשהו חלום שישב בראש, וציפינו לאיזשהו מתחם שכל הזמן הצבענו עליו אבל אף אחד לא נתן אותו והשנה לקחו אותו, אוהלי תפילה, שטח לריקודים, ישיבת בני עקיבא שפתחנו אותה שנה שעברה, לא הייתה לנו את היכולת ומצאנו את הפתרון, וכמובן ההדלקה המרכזי שמתקיימת של בויאן בסדר מופתי, סדר הדלקות עם ריווח נכון מדויק, חלק מהמקומות אנחנו נצטרך לדייק טיפה יותר, שמעתי שהם גם רוצים להרחיב פה את ההדלקות וזה בסדר גמור, חניונים דיבר עליהם חיים אני לא אוסיף, חוק מרום שעבר בהצלחה, וחניון פרטיות שנגענו בו

רן לוי:      לאורך כל ההליך עצמו ביצענו בקרה שוטפת עם תיקון ליקויים תוך כדי, האירוע הזכרה שלא התקיים, אני מזכיר לכולנו שנה שעברה, היערכות לאירוע של הנספים הייתה במתכונת של הכנה ללחימה, עם כוחות יס"מ שצריכים לעטוף את האירוע הזה כי ניסו לחבל באירוע הזה, והשנה זה עבר בצורה מופתית עם פידבקים מצוינים

רן לוי:       כל הנושא של מורשי מעבר, גם איזשהו נושא שמאוד מאוד מאוד משפיע על כל המבצע הזה של מירון, זה היה בראשותו של השר השנה, הוא קבע מי כן מי לא, ואנחנו היינו צריכים לדעת להביא את האנשים האלו, אנחנו כבר בחשיבה עם פתרונות לשנה הבאה, עם הגדלת כל השטח הזה, עם הבאת כל המורשים מעבר בצורה שונה לחלוטין, אין צורך להעמיס על הצירים ולהביא אותם לחניון מסודר

רן לוי:       הסברה, בוצעה פה הסברה יוצאת דופן שהגיע עד ראשון אן אחרון החוגגים שהגיע למקום הזה, וזה עזר מאוד בהגעה של אנשים אלינו, היה לנו צמתי החלטות לא פשוטות באורך המבצע הזה, שנדרשנו לעשות עליהם מה שנקרא פוקוס ולהתייחס אליהם

רן לוי:       היה לנו עוד דווח על תפוסה מלאה בהר ,עם ציון שעמוס, דיברו פה על הנושא של הציון, אני לאורך השנים הייתי מפקד האירוע בציון עצמו, ותמיד אני אמרתי שמקומה של המשטרה היא לא בציון עצמו, היא צריכה להיות כמעטפת לתת תגובה אם וכאשר, והסדרנות שמכירה את המגזר, שיודעת להתמודד שיודעת להכווין ולהסדיר, עשו פה עבודה מצוינת אם כי גם לא בלחץ ועם ויסות למקומות אחרים, שזה למעשה שאמרתי, שמתחילים את מירון מהציון עצמו, ואני כבר אומר להערכתי בשנה הבאה בכלל במירון הכמות תגדל בגלל ההצלחה של השנה, צריך להתייחס לציון הזה כבר מרגע זה ואני אדבר על זה בהמשך

רן לוי:      היה לנו דיווח על ישיבת בני עקיבא שהיא בתפוסה מלאה, גם שם בלי לחץ עדיין ראינו שאפשר לאוורר, היה פה יתרון שהיינו בחוזי ויכולנו לראות בכל נקודת זמן כל מקום שרצינו מה קורה למטה, ולהגיד למפקדים תירגעו יש עדיין מקום אין מקום, למרות הספירה למרות ההקצאות המקום של הרישוי

רן לוי:       ספירת קהל לא עבד כל כך טוב ולא עובד כל כך טוב, אנחנו חייבים להיכנס למערכת שהיא לא חוטית יותר משהו שהיא אלחוטית, החוטים הם יודעים להגיע לחבל לחתוך לנו את החוטים ותמיד אין לנו את הספירה הזו בסוף אנחנו נדרשים למשהו ידני וזה לא עובד טוב

רן לוי:       כשדיברנו על דוחק בגזרת ההר עצמו, אז למראית עין נראה כאילו כמות גדולה מאוד של אנשים, אבל עוד פעם מערכת חוזי שנותנת צפייה מלמעלה, מרגיעה אותך ונותנת לך את האופציה להמשיך ולהזרים

רן לוי:       היה לנו שלב מסוים של עומס בכל המתחמים ועשינו עיכוב אוטובוסים, לא עצרנו את האוטובוסים בקשנו לעכב, אז דיבר חי על חניונים שהם בנו חניוני המתנה, השתמש בהם לפרקי זמן קצרים כי לא רצינו לקטוע את השרשרת ואת הרצף, למדנו מהר מאוד שכאשר אנחנו עוצרים תנועה זה מתחיל ליצור בלגן

רן לוי:       היה לנו את הקטע של מבצע מגן וחץ שהייתה דילמה מה עושים מעלים לא מעלים, אבל היינו די סגורים מול הצבא עם נתונים מדויקים, עם סוללות שמוכנות ונותנות מענה

רן לוי:       בידרמן הדלקה שאנחנו למדנו אותה השנה, אנחנו מכירים את בידרמן כל שנה שהוא מביא כמות גדולה מאוד של אנשים, דיברנו לפני בנו מתחם גדול, אם כי המתחם הזה לא הספיק, בשלב מסוים הייתה דילמה שוב פעם עוצרים את ההדלקה לא עוצרים את הדלקה, התייעצות במקום מר דייטש נמצא איתנו בכל מקום, וקיבלנו החלטה שאנחנו ממשיכים לוקחים את הכוח שיטור אחורנית, מעלים אותם למעלה לטריבונה כי הטריבונה לא הייתה בנויה נכון, גם את זה למדנו ויש מה לשפר, על פי מהנדס בטיחות כמובן שהיינו חייבים לפנות, וראינו אפילו כיפוף קל בטריבונה שקצת הלחיץ אותנו אבל התגברנו עליו בלי שום בעיה

רן לוי:       עוד מספר דברים קטנים ככה ברמת הפרקטיקה, אז כמובן בהיערכות המקדימה השת"פ עם הפרויקטור, ברגע ששמנו את האגו בצד הכל עבד מצוין, האירוע אירוע משותף לנו ולהם ולכולם, ובסוף בסוף עשינו למען הקהל שמגיע למקום הזה

רן לוי:       הכנת המתחמים, המפיק היה גם שנה שעברה, השנה הוא למד את הלקחים ובנה תשתיות אחרות, דרשנו ממנו גם כן להתנהל בצורה אחרת, הוא הכיר את האירוע ועמד במשימה בצורה טובה

רן לוי:       הגבלת תנועה, אז גם כן בשלבים מסוימים הגבלנו תנועה, עוד פעם אני מכיר את זה, תבוא קרן לא נמצא פה אבל תגיד המועצה, אבל כן נתנו מעבר כן אפשרנו ואפליקציה ומעבר במחסומים, כמובן שתמיד יש שיקוף כזה ואחר בגלל תקלה כזו או אחרת, אבל בסך הכל עבד בצורה הטובה ביותר

רן לוי:       דיבר השר על הפחתת סד"כ, אז אנחנו קודם כל רואים לנכון, אנחנו בשלבים א' ו-ב' של שלבים מקדימים אנחנו צריכים לצמצם אותם, גם לצמצם את כמות השיטור שם, ואני לתפיסתי אומר איפה שייכנסו סדרנים ברמה סדרנים שהיו בציון עצמו, זה יצמצם את כוח השיטור בלי שום ספק בכלל

רן לוי:       חברת ההפקה אז אמרתי עשתה עבודה מצוינת, קיבלה סיוע כולל ליווי כולל שמירה כי כל הזמן ניסו לחבל ולהרוס את כל מה שהם בנו כהפקה, מבחינתנו בשלב העיקרי שהוא שלב של מפקד המחוז, אז בוצע כמובן חלוקה לגזרות על פי לקחים משנים קודמות, עם פיקוד הולם לכל מקום כזה, עם סד"כ נדרש וסד"כ נכון ותואם את המשימות עצמן, אמרתי ניתן לקצר את השלבים א' ו-ב' ואנחנו כבר נעשה את זה בשנה הבאה

רן לוי:       מתחם הילולות שובר שוויון לכל האירוע הזה, ללא המתחם הזה אנחנו היינו גם במירון הזה עוצרים תנועה בכל רחבי הארץ, מפסיקים להביא תנועה, חשבנו וישבנו וחשבנו והתלבטנו ופחדנו של יהיה ויסות נכון, שיעלו כולם להר ירוצו כולם לציון, אבל הייתה פה חלוקה, כי היה להם עניין במתחם עצמו, ובסוף מסתבר שהמתחם הזה העסיק את החוגגים את המתפללים יותר מההר עצמו, ולא כולם עלו לציון, כמובן שדיברו על זה גם כן נצטרך להגדיל את המתחם הזה, הוא למעשה ייתן לנו את הקלות, דיברו על כבישים הגעה, איך מגיעים בכלל למתחם הזה וגם בזה אנחנו נטפל

מאיר פרוש: מה הכוונה אתם מטפלים? מול משרד התחבורה גם?     

רן לוי: גם כן, זאת אומרת אנחנו בסוף נצטרך להגיע ולטפל בנושא הזה, אחרת אם לא היה לנו צירים חלופיים אז שום דבר לא על חשבון ציר חירום לעולם, וזה גם ראינו את זה למעלה בישיבה עצמה

רן לוי:       ההגעה של האדמו"רים, אז כמות גדולה מאוד של האדמו"רים שמגיעים לאירוע הזה, זה בסדר גמור, תזמנו נכון רשימות מסודרות, אבל עדיין זה גורם אמרתי בציר בורמה א' זה גורם על עומס, אנחנו גם לזה יש לנו כבר רעיון ופתרון כדי להקל לשנים הבאות

רן לוי:      סך הכל כדי לסבר את האוזן, אז במבצע הזה היו משלב א', ב', ו-ג', ו-ד', סך הכל הגענו לכמות של 9,500 שוטרים במשמרות כמובן

רן לוי:       אמרתי בתחילת הדברים אני אומר שוב פעם, ההצלחה השנה תביא כמות גדולה, צריך לקחת בחשבון את מוצאי שבת, הייתי כבר באירוע כזה של מוצאי שבת, לא פשוט הכל מתאחר ומגיע מאוחר יותר

רן לוי:       סדרנים לשבח ולציין שאנחנו לאורך השנים הדבר שהפחיד אותנו תמיד זה סדרנים, הובאו סדרנים מכל מיני מקומות בארץ, ממגזר כזה מגזר שלא מכירים את המגזר שלא עשו את עבודתם ובלחץ עזבו את המקום עצמו

רן לוי:  כמובן ההצלחה או השת"פ שהיה פה ללא אגו בין הגופים

רן לוי:       ודבר אחרון שאני אגע זה מינהלת דיבר על זה יוסי, אנחנו חייבים שהמינהלת תקום ותתחיל לעבוד כבר עכשיו, יש המון מה לעשות, חייבים לסגור את כל הקצוות כדי להגיע הרבה יותר מוכנים, תודה

צביקה פוגל: תודה רבה לקצין האגם המחוזי רן לוי, מישהו מהמשטרה רוצה להוסיף משהו אבל משהו שלא נאמר? בבקשה

אופיר בוקי: כן אני חייב רגע להגיד משהו

צביקה פוגל: אם אתה חייב אז לקח אחד מותר לך בבקשה אופיר

אופיר בוקי: ממש בקצרה כמי שאחראי ואמון שם על כל סוגיית הרישוי והאבטחה, קודם כל אני ברמה האישית הייתי רגוע לפני האירוע במהלך האירוע ואחרי האירוע

צביקה פוגל: זה בגלל שאתה איש רגוע אופיר לא בגלל שום דבר אחר

אופיר בוקי: לא, כי זה עבד יפה השיתוף פעולה בינינו לבין כבוד השר, הפרויקטור היה צמוד לרע"ן אבטחה ורישוי של מחוז צפון, אנחנו כן נעשה עבודה השנה לקראת שנה הבאה לעניין הטריבונות במתחם בידרמן אם צריך אותו או לא צריך אותו, אני אגב אני הייתי בהילולה של בויאנים, בלי טריבונות היה שמה שמח, אני לא הרגשתי צפיפות ולא דוחק, זה התנהל מבחינתנו באמת ברמה מעולה כל ההילולות שהיו בהר

מאיר פרוש: רק שלא ירשם כהודעה של המשטרה, כי המפכ"ל במקום אמר לי דברים אחרים

רן לוי: המפכ"ל בהילולה אמר שהוא חושב שצריך לעשות שם טריבונות     

צביקה פוגל: אני הייתי לידכם כשזה נאמר, כן בואו נתקדם

אופיר בוקי: אני לא אומר לא ואני לא אומר כן, אני רוצה שנשב ונחשוב על זה בצורה נכונה וטובה יותר

צביקה פוגל: יש לי נטייה לקבל את דעתך אופיר בוא נתקדם

אופיר בוקי: כולל הגדלה של המתחם כי בידרמן ציפינו לכמות מסוימת והגיעו פי ארבע, אני חושב שמה שאני צריך פה מבחינתנו את כל הסדר והארגון שם זה היה הסוגייה של הסדרנים, מעבר לזה יש לנו כמה לקחים הם פנימיים, נשב עם מפקד המחוז במהלך החודש הקרוב ותודה לכולם

צביקה פוגל: יפה מאוד מעולה תודה רבה, בואו נעלה לשלוש דקות את קרן בבקשה מנכ"לית המועצה

לאה לשם: סליחה אולי, אני רק רוצה להגיד משהו מטעם המשטרה

צביקה פוגל: כן סליחה לאה

לאה לשם: אני רק רוצה להגיד משהו ככה באמת שנורא חשוב לי לדבר פה על שני לקחים עיקריים, אני רוצה לדבר פה שנייה על משהו אחד תודעה אמון הציבור, ואין ספק שהציבור פה הוא החלק הכי מהותי במירון, כי בסוף ובדיוק אמר פה כבוד הרב מקלב, השאלה הייתה איך הציבור יקבל את החמש שעות, איך הציבור יקבל את ההרחבה של 89, וכאן הוא לא נמצא כאן אבל אני באמת רוצה לפרגן לשותף שלי שניאור רוזן, שאני אומרת את זה ככה, שממש כמו החלילן מהמלין הוא ידע להוביל את הציבור למשמעת כמו שחווינו במירון הזה

לאה לשם:       עכשיו איך זה קרה? זה קרה קודם כל בכלל בשיתוף של הקהל, זה קרה בכל יום יצאה הודעה, קודם כל אנחנו מרחיבים את ציר המהדרין, עכשיו אנחנו סוללים כביש, אחרי שכבר הקהל רואה שבאמת עושים כל כך הרבה למענו, רגע תקשיבו יש גם בשורה חדשה, יש את 89 ותדעו לכם שב-89 גם הטיימינג הנכון של 89 מתי הוא יוצא לתקשורת איך הוא יוצא לתקשורת, כמה הוא יוצא לתקשורת, זה באמת באמת עבודת אמנות שלו

לאה לשם:       ואחרי כל העשייה הזאתי מה שנעשה שם וזה גם היה מאוד יפה, זה בעצם בואו הציבור ראיתם שיתפנו אתם רואים הכל גלוי, אגב זה פעם ראשונה שגם רשימת האדמו"רים יוצאת לתקשורת ויודעים איזה אדמו"רים רשאים לעלות, אחרי כל זה אני חושבת שהציבור הרגיש פה שני דברים, אחד קודם כל הוא חלק מהעשייה, שתיים הוא שותף לעשייה, שלוש הוא מחויב לעשייה הזאת וזה ראינו במשמעת, ולכן התודעה כאן, התקשורת, העבודה הזאת כאן היא מאוד מאוד חשובה

לאה לשם:       והנקודה הנוספת שהיא לשיפור זה דוברות אחודה, מאחר שיש פה הרבה מאוד גופים שנמצאים בסיפור הזה, כב"א, מד"א, הצבא זק"א כולם, משרד התחבורה, חייב להיות מישהו אחד שמתכלל את כל ההודעות שיוצאות לציבור, היה לנו איזה שהם כמה תקלות, במיוחד אני מניחה שזה בטעות וחוסר הבנה או משהו כזה, אבל למשל משרד התחבורה על תחילת האירוע, ממש קצת לפני הדלקת בויאן מוציאים הודעה שההר נסגר, דבר כזה יוצר לנו כאוס וכו', ולכן הדבר הזה שיש אחד שמתכלל את כל ההודעות שיוצאות והוא זה שמוציא חשוב מאוד

לאה לשם:       זהו מעבר לזה באמת כמו שהסלוגן בשמחה ובבטחה, ככה זה היה בשמחה ובבטחה, ובעזרת השם שיהיו עוד מירונים כאלה

צביקה פוגל: אמן תודה לאה, בפעם הבאה אני באמת חושב שכדאי שתעשו שולחן בתוך החמ"ל שהוא שולחן דוברות של כל הנציגים, ואז ההודעות גם יצאו מתואמות, היה מאוד יפה שם החמ"ל אפשר גם להוסיף עוד שולחן אחד שם נראה לי נכון מאוד

צביקה פוגל:       את קרן בבקשה בזום, שלום קרן שלוש דקות שלך

קרן פטל: נשתדל, שלום לכולם אז אני אגיד תודה כללית לכולם ויישר כח כללי לכולם כדי לא לגזול, אבל אין ספק שגם אנחנו הרגשנו שהגישה שמגיעה מהשר והפרויקטור היא גישה של שיתוף פעולה ושל בניית אמון ואני חושבת שהיה לזה תולדות טובות השנה

קרן פטל:       מהצד של המועצה זה הצד שאני מתייחסת אליו, אז אני אגיד בכותרת שהממשק עם המשטרה כבר שנה שעברה מאוד התהדקו שיתופי הפעולה, כן יש בעיות בשוליים בהיתרי כניסה באפליקציה, אנחנו עובדים מולם ואני בטוחה שאנחנו נשפר את זה גם טוב יותר גם לשנה הבאה, אבל בהחלט זה היה הרבה מאוד עיסוק ונאלצתי להטריד הרבה מאוד את את"ן בזה, ובוודאי שיש להם דברים יותר חשובים באירוע הזה לעסוק בו, אני חושבת שעבודה מקדימה שלנו תוכל להביא לתוצאות טובות יותר

קרן פטל:      שנה הבאה בעזרת השם זה יהיה במוצאי שבת וימי הלימודים מתקיימים, אין חופש ל"ג בעומר, זה אומר שהפגיעה בשגרת הלימודים של התלמידים שלנו מתרחבת ליומיים וצריך לראות איך מתמודדים עם זה, יש לזה גם משמעויות מבחינת עובדי המועצה שלא יכולים להגיע למועצה, ושמירה על רצף תפקודי של הרשות שלנו, אז אנחנו נצטרך לשים לב גם לזה

קרן פטל:       בסך הכל ההסעות ושיתוף הפעולה עם את"ן והמשטרה הייתה ממש מעולה יחסית לכל השנים שאני זוכרת, אז להגיד תודה רבה לחי ולכל האנשים שלו, הרבה קשיבות והרבה שיתופי פעולה חדשים

קרן פטל:       מבחינת עובדים חיוניים והמעבר שלהם, היה לנו קשיים בזה בכניסה בעיקר בכניסה למירון, עובדי ביוב, פיקוח שאנחנו העמדנו, אפילו היערכות מאוד משמעותית מבחינת כוחות הפיקוח, השיטור המועצתי שלנו, פיקוח רישוי עסקים, ופיקוח אכיפה סביבתית, ופיקוח חוק תכנון ובנייה, היו לנו סך הכל מערך של שישה או שבעה מפקחים, ולצערי הם פשוט נתקלו בקשיים להיכנס עם אישורי השהייה והכניסה שאפילו ניידת השיטור המועצתי שלנו שהיא ממותגת היא רכב משטרתי, לא נכנסה ועוכבה הרבה פעמים וזה מאוד מאוד עיכב את היכולת שלנו לעבוד

קרן פטל:       מה גם שבסופו של דבר המועצה עושה את שלה במובן של הנגיד היה איזשהו אירוע של צו סגירה מינהלי שהוצאנו אנחנו וכיבוי אש למקום מסוים, אבל המשטרה יש לה כמובן את השיקול המבצעי אם לפעול או לא לפעול במתן אכיפה, לנו כמועצה אין יכולת בזמן אמת לפנות מקום כזה שעובר על החוק מבחינתנו ומסכן אנשים, אז צריך לראות מה עושים עם זה, אבל כמובן המשטרה יש לה את שיקול הדעת המבצעי אם להתערב באירוע כזה או לא, כולם יודעים על מה אני מדברת, זה פשוט לא המקום לתת את הפרטים המדויקים

קרן פטל:       היה אירוע אחד שמבחינתנו נרשם כאירוע שברוך השם לא קרה בו כלום, אבל זה קשור לעניין של שיתוף המועצה ותיאום בהצבת מחסומים בשטחי היערות סביבנו, שזה יש לנו גם דרכי נוף שאנשים שלנו כן משתמשים בהם, היה פריסת מחסומים שלא עשתה לא הייתה בטיחותית, ותושבים שלנו שכמעט עשו שם תאונות דרכים דווחו לנו על זה וזה טופל, אבל אני חושבת שכן צריך ללמוד מזה לעשות יותר שיתוף בתיאום עם המועצה אפילו ברמת הידוע, כדי שאנחנו נוכל להעביר את זה לתושבים שלנו

קרן פטל:       מבחינת מתחם 89 אני מסכימה עם כל מי שהתייחס, זה גם הייתה ההמלצה שלנו לוועדת החקירה בשנה שעברה, אני חושבת שזה מבורך, היכולת של הפרויקטור והשר לממש את זה מן הכוח אל הפועל היה מאוד מבורך, יש עוד מה לשפר אבל בהחלט זה הכיוון, זה אנחנו נמשיך לתת את כל התמיכה במעטפת האישורים ובעניין הביוב הייתה עבודה משמעותית אבל לא מספיק, אני חושבת שאני מצטרפת לדברים שיוסי אמר, חשוב לתת דגש השנה על הסדרת תשתיות הקבע, בלי זה זה פשוט כאילו לזרוק כסף, יש כאן תשתיות שחייבות טיפול, גם מבחינת כבישים גם ומבחינתנו זה בראש ובראשונה מבחינת הביוב, ואני בטוחה שאם משרד הבריאות היה כאן הוא היה מצטרף לזה

צביקה פוגל: הוא תיכף ידבר

קרן פטל: אוקיי, אבל גם כאן רכבי תפעול של המועצה נתקלו הרבה פעמים, זה נכון שפתרנו את זה, אבל השקענו הרבה מאוד זמן אנרגיות ומשאבים, וגם שוב הטרדנו את המשטרה בלאפשר לרכבי הביוב שלנו לעבור, כשבעצם הם אמורים להיות עסוקים ופנויים למבצע עצמו שהוא הרבה יותר מאיתנו, אבל זה קרה לפחות שש, שבע פעמים שרכב ביוב התעכב, לא נתנו לו לעבור למרות שהסדרנו את כל האישורים

קרן פטל:       פסולת ואשפה נקודה שצריכים לשפר, קודם כל אני אגיד שגם הפרויקטור וגם השר היו מאוד קשובים ועשו כל מה שהם יכלו וגם עסקה בסופו של דבר, אבל אני חושבת שצריך להיות כאן מלכתחילה, אנחנו שבוע ימים נשארנו עם הפסולת של ההילולה

קרן פטל:       קודם כל יש לנו דוח מפורט של פרויקט שאנחנו עושים בסיוע המשרד להגנת הסביבה להטמעת ערך הניקיון באזור שלנו, ואני אשמח להעביר אותו, לצערי לא פנו אלינו בהפקת לקחים רק המשטרה, אני אשמח יוסי אם יש מסמך שהתייחסת אליו, אני מאוד אשמח גם להיות חלק מהפקת הלקחים שלכם, אני חושבת שיש את ההיבטים של המועצה שראוי להתייחס אליהם, ואני חושבת שזה מאוד ראוי שאתם מקדמים חקיקה והצעת מחליטים, ואני חושבת שהמועצה צריכה להיות חלק מזה, בעניין פסולת ואשפה צרכים פה פשוט היערכות מקדימה ולחשוב גם על מה קורה - -     

צביקה פוגל: הנקודה ברורה קרן בואי נתקדם

קרן פטל: פסולת ואשפה אחרי האירוע צריך להיות מטופל ומתוקצב מלכתחילה

קרן פטל:       הודעות לתושבים זה עבד יפה, אני מצטרפת לדברים של לאה הדוברות עבדה בצורה הרבה יותר משמעותית וטובה

קרן פטל:       תחבורה ציבורית התייחסה לזה נעה, התחבורה הציבורית קודם כל זה המקום להגיד תודה לשלמה, שבעצם שם בסדר העדיפויות שלו גם את תושבי המועצה ונתנו מענה, אבל באמת כמו שנעה אמרה הרבה פעמים הקווים פשוט לא הגיעו, קו 25 לא הצליח לפעול, וזה פגיעה משמעותית באנשים שרוצים להגיע אפילו להילולה שהם מהישובים הסמוכים

קרן פטל:       הדבר האחרון שני דברים אחרונים שאני רוצה להגיד, זה שבחוק נקבע הסעיף של הסדרת המצב לקדמותו, ולצערי אף אחד לא הגיע לסיור שהמועצה ביקשה לקיים בהקשר הזה, רוב הדברים כן טופלו, גם על ידי ההפקה גם על ידי הפרויקטור, אבל יש כמה דברים שלא טופלו ואני חושבת שצריך לתת על זה את הביטוי בחקיקה הקבועה

קרן פטל:      דבר חשוב מבחינת תחבורתית, העלנו את זה גם בישיבה שקיימנו עם יוסי ואנשי משרד התחבורה, חייב לקדם את הרכבת של תחנת מרום הגליל, זה היה על סדר היום, שרת התחבורה שעכשיו היא גם שרת התחבורה אישרה את זה, ולצערי הורידו את זה מסדר היום של התכנון, אני חושבת שרכבת כזאת היא דבר מאוד מאוד משמעותי, לא רק לתושבי מרום גליל והגליל כולו, אלא לאירוע עצמו ולאירועים נוספים וצריך לקדם את זה

צביקה פוגל: אמרת שתי נקודות קרן, אנחנו כבר סיימנו שתיים

קרן פטל: בסדר רק אותי אתה מברר, אני מאוד מאוד מנסה להיות מאוד תכליתית ומהירה ובכל זאת זה המקום היחיד שיש לנו להגיד את הדברים

קרן פטל:       הדבר האחרון שאני רוצה להגיד זה שמבחינת תקצוב המועצה אנחנו עדיין לא קיבלנו את התקצוב למרות שאין לי ספק שהשר יעמוד בהבטחתו, אבל עדיין לא

מאיר פרוש: בעזרת השם

קרן פטל: תמיד בעזרת השם, ההבטחה לתקצב חלק מהעלויות המוניציפליות של המועצה שהוגש עליהם פירוט, ואני מבקשת שהחלטת הממשלה שתעסוק בזה, תסביר מלכתחילה את תקצוב העלויות המוניציפליות של עוטף הרשב"י, לא חושבת שצריך לרדוף אחרי זה, זה דבר שנראה לי כולם מסכימים שחשוב וראוי, ולא צריך ליפול על תושבי המועצה, זהו

צביקה פוגל: תודה רבה קרן תודה רבה על שיתוף הפעולה גם באופן אישי

צביקה פוגל:  משרד הבריאות בבקשה

ברכה כהן: אחר הצוהריים טובים לכולם, כבוד השר, כבוד חבר הכנסת, כבוד הפרויקטור וכל הנמצאים, נתחיל באמת ככה ממש בקצרה מההישגים, אז הרגשנו את ההישגים וכל האווירה שנמצאת כאן מסביב לשולחן, אני לא אהרוס אותה לפחות לא במשפט הפתיחה שלי

מאיר פרוש: גם לא בהמשך בבקשה

ברכה כהן: אשתדל

צביקה פוגל: בואו נעבור ללקחים, את ההישגים כבר כולם שמו

ברכה כהן: רק באמת במשפט, כל הנושא של להביא מזון מוכן להר, פחות להתעסק עם הכנסת מזון, כל הנושא של אישורים של חיבורי קווים שהייתי מאוד מודאגת בדיון לפניי זה, שמתחברים לחיבורים שהם קולחים וכו' אז באמת קיבלנו אישורים, הרגשנו את צוות ההפקה הגדול, את הצוותים, היה עם מי לדבר, הנושאים השונים חולקו, אם זה חניונים אז היה עם מי לדבר שם וכך הלאה

ברכה כהן:      לגבי השיפורים לשנה הבאה, מתחם 89, מתחם 89 לא הוגשה לנו תוכנית סדורה של מה הולך להיות הפתרון של קווי המים והביוב במקום, אני מבינה את הצפיפות של הזמנים מבחינת הזמן מרגע שהחלטת על המתחם הזה עד הרגע שהתחיל האירוע, כשבשיא של האירוע ביום השני של האירוע בעצם מבחינתנו סוג של קריסה של התשתיות האלה של המים והביוב במקום, זה אומר שמכולות של מים מכולות של ביוב - -     

צביקה פוגל: התיאור פחות חשוב, ההערה חשובה

ברכה כהן: ההערה חשובה, בסופו של יום קווי מים ישבו בתוך שלוליות של ביוב, כל הנושא של הפינוי שקרן הזכירה לא נעשה פינוי כמו שצריך, כמות הביובייות שהובטח לא היו הכמויות, לפחות לא ראינו אותם, מבחינתנו באמת כמו שחלק מהנושאים דובר על זה שצריך כאן ועכשיו להתחיל מעכשיו לחשוב על זה, זה גם אחד הנושאים של תשתית קבועה במקום, סדורה, לחלק את זה בין תשתית קבועה במקסימום האפשרי במקום לבין תשתיות שהן זמניות, וכמובן כל נושא הביובייות שיהיו במקום ביובייות קבועות ופינוי סדיר של נושא השפכים מהמקום

ברכה כהן:       זה שחילקו מים אני חושבת זה בקבוקי מים זה היה אחד הסיבות שבאמת חלילה לא ראינו איזשהו אירוע המוני מבחינת תחלואה

ברכה כהן:       יש תב"ע אני הזכרתי את זה לפניי, יש תב"ע מאושרת של תשתיות שמתייחסת בין השאר גם לנושא התשתיות של המים וביוב וצריך לקדם אותה, חבל זאת תב"ע מאושרת מעל שנה כבר, וצריך לראות את כל הנושא של איך מכינים תוכנית ואיך מקדמים את התב"ע הזאת שם

ברכה כהן:       מבחינת המזון אני מציעה באמת לשנה הבאה מכל הכנסת אורחים ממונה בטיחות מזון, זה קורס לא ארוך, אני חושבת שראוי שמתוך ההכנסת אורחים זה כבר מדובר באנשים קבועים, להוציא מישהו כזה לקורס שכזה ובאמת הוא יהיה שם לאורך כל הדרך, הוא ידע לזהות נקודות קריטיות וידע לפעול בעצם ולא לחכות שאנחנו מגיעים

צביקה פוגל: הנקודה ברורה

ברכה כהן: תודה רבה

צביקה פוגל: איזה כיף

צביקה פוגל:  המשרד לביטחון לאומי בבקשה

רן אדלשטיין: עדיין משרד הבריאות פה בשני כובעים, אז אני רוצה לגעת מברקית הפעם כבוד היושב ראש, מברקית אפילו, אז ככה אחד כל נושא לקח לפעם הבאה, שתי פלוגות אלונקאים בכוננות מה שהוא מאסט, ראינו את זה בפעם הקודמת הקודמת שזה היה חייב, זה היה וזה צריך להישאר

רן אדלשטיין:       ציר בורמה דיברו עליו יותר מדי אפילו, ואחרון חביב זה כל הנושא של זמינות ומענה חמ"ל לבעיות במתן פתרונות מהירים, זה משהו שצריך להשאיר אותו מעתה והלאה כל הזמן שיהיה זמין לכולם, חמ"ל המשטרה והחמ"ל של הפרויקטור, תודה רבה

צביקה פוגל: המשרד לביטחון לאומי, מישהו רוצה לומר משהו? בבקשה

המשרד לביטחון לאומי: אני רק אגיד שהמשרד ליווה את כל התהליך מההתחלה ועד הסיום, שמחים שהאירוע הסתיים כמו שהוא הסתיים, ואני מניח שכבר ברגע שיתחיל התהליך לקראת האירוע הבא, גם בהליך החקיקה ובכל מה שיידרש המשרד יהיה מעורב על מלא

צביקה פוגל: יפה מאוד, גולן בבקשה

גולן קריגר: טוב שלום, כולם מדברים פה על מתחם 89 שעבד היטב והפטנט הצליח וכו', אבל כמי שמתעסק בזה בימים אלה לא בטוח ששנה הבאה בכלל יש לנו את מתחם 89, אנחנו עוד במשאים ומתנים עם החקלאים והאגודה ויכול להיות שצריך לחשוב בכלל על אזור חדש

צביקה פוגל: להעביר את הר מירון

גולן קריגר: אז מתחם 89 כאמור אנחנו מתעסקים בו, וגם המשמעות עכשיו של מה שאיגי מוביל בימים אלה עם כל הסיפור של הסמכויות של ההילולה, אז גם כן נוגעים בלב עניין הקרקעות ושימושים והתשתיות שצריכים לבוא שם

גולן קריגר:       החקיקה כבר היועצת המשפטית של המשרד כבר התחילה כבר בימים אלה, נושא הביטוח כתב שיפוי, אז השר והפרויקטור דיברו על ההפקה, אני דווקא רוצה להגיד על הפרויקטור, אנחנו לקחנו על עצמנו לגייס אגף ולכן לא נצטרך ביטוח, אבל הביטוח של המועצה שיושב ראש הנחה את משרד הפנים והאוצר, שאגב משרד האוצר לא יושב פה וזה חבל, הנחה אותם לפתור את הסיפור הזה, הוא לא נפתר ואני מניח שנפגוש אותו גם בשנה הבאה

צביקה פוגל: לא לא רק אל תניחו, תעשו טובה בואו נפתור את זה עכשיו, כן

גולן קריגר: ואנחנו מסיימים בימים אלה את הלקחים והמסקנות בתוך המשרד, ונצרף את זה ללקחים של הפרויקטור ונגיש את זה לוועדת החקירה כבר בחודש הבא

צביקה פוגל: יפה מאוד, משרד המשפטים יש משהו לומר?     

איגי פז: בקצרה ממש במשפט, אני אקצר את כל התודות למרות שיש הרבה תודות ושבחים ואני אדלג לחלק שיותר רלוונטי לנקודות לשיפור

איגי פז:       אז באמת כמו שנאמר פה אני חושב שנכון יהיה מכיוון שיש לנו את המשרד שיישאר איתנו גם בניהול של ההילולה בשנה הבאה, להניח חקיקה כמה שיותר מוקדם, כדי שכבר תהיה חקיקה שעומדת כמה חודשים לפני ההילולה, זה גם יאפשר יוכל לתת פרסום תזכיר להראות לציבור מה שעשינו השנה ממש בפרק זמן ממש הכי הכי מצומצם, אז במיוחד אם אנחנו הולכים לחקיקה שהיא תהיה חקיקת קבע ולא הוראת שעה לשנה הספציפית, אז צריך לאפשר מספיק זמן

איגי פז:       יש עוד כמה נקודות ספציפיות משפטיות שאנחנו עוד בדיונים בפורום ממשלתי, לכן אני לא ארחיב בנקודות האלה, אנחנו צריכים לעשות עוד בדיקה כמובן, יש דברים שאנחנו לקחים ושאנחנו צריכים לראות איך אנחנו משפרים לשנה הבאה גם בהיבטים המשפטיים, זהו נסתפק בדברים האלה

צביקה פוגל: יוסי משפט סיום

יוסף דייטש: אני הייתי מתייחס בעיקר זמן קצר, אבל אני הייתי שם את הנקודה לגבי התשתיות הקבע של שנה הבאה, השקענו המון כסף ב-89, ומה שאמר פה גולן שמנסים למצוא מקום אחר בשנה הבאה זה חבל, ועל זה אנחנו צריכים לעשות הכל כדי שמתחם 89 יישאר לשנה הבאה, צריך לראות איך אנחנו משמרים אותו, ואיך אנחנו מצרפים את הנושא של איך מסיימים את התב"ע של יהויריב, איך אנחנו יוצאים לסלילה של הדרך הצפונית של דרך בורמה, שרן נגע בזה פה בנקודה אבל תדע לך שיש לזה משמעות מאוד מאוד גדולה לגבי הניהול של כל ההילולה, כי זה עלייה של הרבנים, זה עלייה של נכים, זה חנייה של משטרה, זה מורכב מכל כך הרבה דברים שחייבים לצאת לביצוע של זה במיידי, זה לא אין לנו זמן לנושא הזה

יוסף דייטש:      ו-89 אנחנו מנסים לגרור את זה את הטיפול בזה, מטפל בזה אסף ומטפל בזה המשרד, אם אנחנו לא נצליח אבל לשמר את המקום הזה 89 ולקחת את התשתיות שהשקיעו שם ולתגבר בשנה הבאה עוד תשתיות ולשבת ביחד עם רמ"י עם מינהל הדיור, ולראות איך אנחנו נותנים את הפתרון לחקלאים או לאגודה, אז אנחנו - -     

צביקה פוגל: ברור, נקודה חשובה ביותר

צביקה פוגל:  כבוד השר

מאיר פרוש: כן במספר נקודות, קודם כל להודות לך על עצם הדיון, אני חושב שצריך למצוא סידור לתקצוב הנלווה למשטרה ולמועצה הדברים שהוזכרו כאן, אנחנו שמענו את ההערה של כב"א לגבי תשתיות קבע להכשיר תשתיות קבע ואנחנו בוודאי נשמח לעבוד איתם יחד

מאיר פרוש:       לגבי התחבורה מה שאני הזכרתי, אני בכל אופן רוצה שנזכור זה, אנחנו בשבועות הקרובים נעביר את הבסיס הפקות הפקת הלקחים שלנו מסמך למשרד התחבורה, שיהיה מענה ונוכל לבנות תוכנית בזמן כדוגמת השנה, שהיה לנו 14 ערים בעצם הייתי אומר משמעותיות, שמשם לא הייתה התחבורה למירון שדבר כזה מבחינתנו לא אפשרי

מאיר פרוש:       לגבי המחסומים, ויסות הרכבים שהיו לנו בשער הצהוב לטעמנו גרם לפקק קבוע בין ספסופה למירון, ואם הייתה בעיה של טריבונה מסוימת אז צריך לטפל בזה, אבל אני אומר כאן, ואני שמח על כך שגם אתה שמעת את המפכ"ל לומר שהוא שואל אותי בעת ההדלקה בבויאן, למה אתה לא עושה פה טריבונות, הוא אמר עוד קטע מסוים לגבי הרחבת השטח של מה שקרוי בויאן, כדי שהוא יוכל להכיל יותר אנשים, אבל זה כבר זה פרט נוסף חשוב אמנם בעת הצגת המפות החדשות לשנה, תודה

צביקה פוגל: תודה לכולם כמה מילים לסיכום

קריאה: אני יכולה רק רשות דיבור של חצי דקה יש לי משהו חשוב לומר?     

צביקה פוגל:  לא לא

קריאה: אף אחד לא דיבר על זה וזה נושא ממש חשוב - -     

צביקה פוגל: לא את לא יכולה להפריע לי, את רוצה שאני אוציא אותך או שאת רוצה לשמוע את דברי הסיכום שלי כי נשאר עוד דקה, תודה

צביקה פוגל:       אני רוצה לסכם, יש לי המון דברים לעבור עליהם אבל הבטחתי שאני אסיים עד 17:00 אז אני אסיים עד 17:00, את הדברים נוציא בצורה מסודרת וכתובה

צביקה פוגל:       אני רוצה להגיד לכם האירוע הזה הצליח, לא בגלל שוויתרתם על אגו, אלא מפני שכל אחד מכם היה מוכן לקחת אחריות, אני ראיתי את זה מהצד, זאת הייתה הגדולה של האירוע הזה, כל אחד הבין מה האחריות שלו באירוע

צביקה פוגל:       ואני אומר לכם כמי שחי את האירועים דומים לזה במקומות אחרים, זה לא מובן מאליו, כל אחד פה, השר, הממונה, המשטרה, כב"א, מד"א, כל אחד הבין את אחריותו באירוע והיה מוכן לקחת אותה, המועצה האזורית מרום גולן שתרמה לא מעט על המאמץ הזה, אני חושב שזה הדבר שעשה את העסק הזה יותר טוב

צביקה פוגל:       הדבר השני, זה אני בהחלט מסכים שהעובדה שהיו פה סדרנים מהמגזר החרדי, זה עשה סדר וקלות לקהל להשתלב באירוע הזה

צביקה פוגל:      הלקח המרכזי שלי הוא אחד, חייבים להקים מינהלת להילולה הזאת, ואם יורשה לי כבוד השר, אני לא מנסה להפיל עליך אירועים נוספים, אבל אני ליוויתי גם את הילולת אור החיים, אני חושב שאותה מינהלת צריכה להיות גם אחראית על ההילולה הזאת, גם להילולה הזאת יש כמעט 100 אלף איש, לא צריך בכל מקום להקים מינהלת כדי לטפל באירועים כאלה, חשוב לעשות גוף אחד שיודע להוביל את זה, אני באופן אישי ממליץ שמי שיוביל את המינהלת בשנה הבאה יהיה יוסי דייטש, אבל זאת המלצה פרטית שלי כי נוח לי, הוא כבר עשה את זה והוא יודע לעשות את זה, אבל מה שתחליט מקובל עליי זאת החלטה שלך לא שלי

מאיר פרוש: אני אם יוסי היה רוצה בוודאי שהיינו שמחים לקחת, יוסי בכל מצב גם אם נקים מינהלת ויהיה לנו סמנכ"ל במשרד שיטפל בנושא הזה של מירון, יוסי בוודאי לטעמנו ולהצעתנו יועץ בכיר בחודשים האחרונים של לקראת ההילולה, לא דיברנו עוד בפרוטרוט איתו, כדי שיהיה בתוך העניין ויעזור לנו להוביל את העניין

צביקה פוגל: אני אעזור בהובלת החקיקה לעניין הזה, להוציא את זה מהוראת שעה ולעשות מזה חקיקה זה דבר חשוב

צביקה פוגל:       ההערה של לאה שכמעט עצרתי אותה היא מאוד חשובה, העובדה שהציבור היה מודע כל הזמן מה קורה, הביאו 200 אלף איש ויביאו יותר בשנה הבאה, ולזה צריך להתכונן

צביקה פוגל:       תודה רבה לכל אחד מכם, תעבירו תודה רבה גם לאנשים שלכם

צביקה פוגל:  להתראות תודה רבה